Lelaki Ini DIY “Shiplap” Pada Dinding Kediaman Dengan Kos RM100 Sahaja!

Dinding jika dibiar kosong, mungkin akan nampak hambar dan bosan. Lebih-lebih lagi pada dinding dalam ruang yang menjadi tumpuan tetamu, jika setiap dinding dibiar polos tanpa sebarang hiasan, tentunya ruang akan kelihatan kurang menarik. Oleh sebab itulah, pemilik digalakkan untuk memilih satu dinding untuk dijadikan feature wall sebagai titik tumpu dalam sesebuah ruang. Ini akan sekaligus mengubah “mood” ruang dengan menjadi lebih berkarakter.

Selain menggunakan rona cat yang menonjol, kita juga boleh gunakan kertas dinding mahupun wainscoting sebagai daya penarik untuk dinding yang kosong. Terdapat satu lagi pilihan bagi mendapatkan dinding yang menarik, iaitu Shiplap.

APA ITU SHIPLAP?

Mendapat nama dari teknik membina kapal atau bot, Shiplap biasanya dipasang pada bahagian luar bangunan atau kediaman sebagai lapisan perlindingan.

Tetapi berbeza kegunaannya pada bahagian dalam rumah, Shiplap merupakan salah satu alternatif hiasan dinding untuk ruang yang mahukan kelainan dengan citarasa rustik dan vintaj.

Lapisan papan yang disusun bertingkat dengan sedikit jarak diantara setiap satunya akan menjadi sebuah elemen dekorasi yang cukup menarik. Papan boleh disusun dalam keadaan melintang ataupun menegak agar ia dapat memberikan ilusi sebuah ruang yang lebih lapang, luas dan tinggi.

Rumah cantik, dinding jadi lebih menarik, dan duit pun jimat. Jom kita cuba!

Sharing :
Belajar2 buat shiplap wall..

Alhamdulillah siap. Tinggal nak letak frame je..
Modal lebih kurang RM100 dah boleh buat isteri tersenyum.

Barang Yang Diperlukan :

Langkah-langkahnya :

SELAMAT MENCUBA SEMUA!

Kasih anak kepada seorang ibunya, sanggup lakukan apa sahaja. Cikgu Anita Zahari gigih menutup lubang tangga yang ibunya gayat tatkala hadir ke rumah beliau.
Pasti ada rumah diluar sana mempunyai masalah yang sama seperti ini. Siapa yang ada masalah macam ni kongsikan lah jalan penyelesaian anda dengan IMPIANA. Tapi kali ni IMPIANA terpukau dengan hasil guru ini. Jom dengar cerita Cikgu Anita ni macam mana dia buat sendiri tangga rumah beliau tampak kemas dan sempurna.

“Kesian mak. Setiap kali datang, kalau nak naik atas menggigil2 langkah tangga sebab tangga tak bertutup. Jadi, mama tutup dengan karpet. Selepas 5 tahun, karpet pun dah koyak2 dan kotor.
Mama survey cari tukang yang boleh tutup lubang langkah tangga ni. Paling murah mama jumpa nak RM 700. Mama pun mula la tarik measuring tape sendiri. Ukur apa yang patut.

Hari ni pagi2 lagi keluar ke hutan. Nak cari kayu…nak cari kayu…nak cari kayu…nak cari kayu… hahaha.
Takde la. Pegi Puchong je. Beli papan, minta pak cik tu potong siap2 ikut ukuran mama. Pakcik tu tanya mama nak buat apa? Mama kata nak tutup lubang tangga. Dia tanya nak buat sendiri ke? Mama kata ye. Pastu dia tanya mama kerja apa? Mama kata tukang rumah.

Hahahaha. Pak cik tu gelak besar. Mana ada tukang rumah pakai cantik2 mcm ni nak oiiii. Hahaha.Mama cakap, tak la pak cik. Saya cikgu. Alang2 tengah cuti, mana yang boleh buat saya buat sendiri. Nak upah, mahal. Pak cik angguk2. Siap bagi papan extra lagi kot ada yang rosak mama paku.

Alhamdulillah, dah siap. Esok pulak nak buat finishing.

Modal? Tak sampai RM 200 pun. Peluh je la yang bercerau nak siapkan memaku papan2 tu. hahaha

Hebat kan!

Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

Pagi ni IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedapo mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.

Antara masalah yang sering dihadapi di dapur adalah apabila bahan yang dibeli tidak tahan lama dan terpaksa dibuang kerana sudah layu atau lembik. Kadang-kadang, tak sempat guna pun!

Pasti ramai yang pernah berhadapan situasi begini. Kita ingat beli semua bahan sekali, tak perlu lah nak ulang alik ke pasaraya setiap hari. Tapi malangnya, agak sukar nak kekalkan kesegaran sesetengah bahan seperti daun sup, lengkuas, serai dan cili.

Menarik kan? Jom lihat selanjutnya..

SENANG, SEGAR, JIMAT

Cara penyimpanan yang berkesan untuk tempoh masa lama bagi bahan-bahan masakan yang mesti ada di dapur tapi kadang kita guna sikit je

1.Daun Sup

-Pokok daun sup perlu di simpan di dalam botol plastik (bekas minuman 1.5L) dan diletakkan didalam peti ais
-Caranya..potong 2 botol minuman..masukkan pokok daun sup dan tutup. Penting utk memastikan air diletakkan sedikit sahaja setakat cecah pada HUJUNG AKAR sahaja.Air yg banyak akan menyebabkan bahagian batang pokok tenggelam dan batang daun sup jadi lembik dan busuk
-Pokok yg disimpan dengan kaedah ni dapat bertahan lebih dari sebulan

2.Lengkuas dan Serai

– Disimpan di dalam botol kaca dan di isi dengan air sehingga tenggelam keseluruhan lengkuas dan serai tersebut
-Air boleh ditukar 2 minggu sekali atau ikut keperluan
-Perlu disimpan dalam peti ais dan mampu bertahan berbulan lamanya

3.Cili Api dan Lada Merah

-Cili api dan lada merah perlu dibuang tangkai terlebih dahulu sebelum disimpan utk mengelakkan tangkai menjadi lembik sekaligus menyebabkan cili dan lada menjadi busuk
-Disimpan dalam bekas bertutup yg di alas dengan tisu dapur atau kertas surat khabar
-Setiap kali menggunakan bahan ini..rajin2 kan diri utk lap penutup bekas simpanan cili supaya wap2 air hilang dan salin tisu dan kertas jika dah terlalu basah
-Simpan dalam peti sejuk InshaaAllah akan tahan lama

Bahan2 yg disimpan dengan cara yg betul akan dapat bertahan lama. Di samping memudahkan dan mengelakkan pembaziran, duit belanja dapur kita juga dapat dijimatkan. Selamat mencuba


Mengapa Golongan Umur Lebih 25 Tahun Tidak Digalakkan Membuat Pinjaman Rumah Untuk Tempoh 30 Tahun?

Tidak dinafikan, kebanyakan orang terpaksa membuat pinjaman dengan bank bagi mahu memiliki sebuah kediaman atau rumah idaman.

Umum mengetahui, terdapat beberapa tempoh masa pembiayaan pinjaman rumah yang ditawarkan oleh pihak bank kepada peminjam bergantung kepada syarat kelayakan pemohon. Kebiasaannya, pihak bank akan menawarkan tempoh pembiayaan pinjaman selama 15 hingga 30 tahun.

Tetapi tahukah anda, bagi mereka yang golongan berusia lebih 25 tahun tidak digalakkan untuk membuat pembiayaan pinjaman rumah untuk tempoh 30 tahun. Ingin tahu mengapa?

Pakar kewangan dan hartanah, Encik Azizul Azli Ahmad menerusi hantaran di akaun laman media sosial Facebook miliknya ada memberikan penjelasan berhubung perkara tersebut serta nasihat kepada orang ramai.

Jelasnya, untuk melangsaikan hutang pinjaman rumah dengan segera adalah tindakan yang amat disarankan supaya masalah bebanan hutang di hari tua dapat dielakkan.

SELESAIKAN HUTANG SEBELUM USIA 55 TAHUN!

1. Rancang baik baik hutang kita kawan kawan.

2. Jika kita nak ada hutang rumah 30 tahun, belilah rumah diusia 25 tahun. Pada usia 55 tahun hutang akan berakhir.

3. Jika beli pada usia 30 tahun, pendekkan tempoh jadi 25 tahun atau bayar deposit lebih sikit sebelum beli.

4. Jika nak beli kereta, pastikan usia 55 tahun hutang kereta dah tiada. Sepanjang 30 tahun kerja, tukar sahaja berapa kali kereta. Janji sebelum 55 kita dah tiada hutang lagi.

5. Ada lebihan duit, menabung atau selesaikan hutang segera.

6. Jangan ada impian beli rumah atau bina rumah selepas bersara. Ia akan habiskan simpanan kita. Kawan kawan, Hidup ini bukan untuk bekerja sampai mati, hidup ini untuk dinikmati juga.

Sumber: Facebook Azizul Azli Ahmad

Baru-baru ini IKEA melancarkan satu lagi produk baru yang lain sekali dari produk sedia ada. Jika sebut IKEA pasti nampak akan barang perkakas rumah bukan. Tetapi kali ini kelainan dalam perniagaan IKEA semakin menyerlah. IKEA mengeluarkan produk merchandising EFTERTRÄDA. Koleksi terhad ini boleh digayakan untuk semua. Apa agaknya produk terbaru IKEA ini kan!

EFTERTRÄDA, yang diterjemahkan menjadi ‘pengganti’ dalam bahasa Sweden, sedang menuju ke pantai kami! Terdiri daripada t-shirt untuk hoodies, tuala mandi hingga beg tote dan botol air, koleksi barang dagangan pertama dari IKEA ini diilhamkan dan disediakan untuk semua orang yang mencari identiti yang sederhana namun bergaya. Dari penyelesaian almari pakaian hingga pilihan almari pakaian, koleksi barang niaga terhad ini digayakan untuk semua. Dengan reka bentuk, koleksi menggunakan logo IKEA sebagai reka bentuk utamanya, mengambil petunjuk dari pendekatannya ke perabot rumah, yang menawarkan pakaian dan aksesori yang ringkas dan mudah setiap hari.

Sama ada di rumah atau di jalanan, kita tahu cuaca tidak dapat diramalkan. Pilihlah t-shirt yang ringkas namun bergaya dari koleksi EFTERTRÄDA pada hari yang cerah atau ambil hoodie untuk mengubah penampilan anda pada hari hujan atau sejuk. Dibuat dari 100% kapas, potongan ini sesuai untuk semua orang dan sesiapa sahaja, akan memberi anda penampilan yang santai dan mudah.

T-shirt EFTERTRÄDA, putih, S-M dan L-XL RM39.90 EFTERTRÄDA Hoodie, putih, S-M dan L-XL RM79.00. Memulakan dan mengakhiri hari anda dengan selesa.

Pancuran mandian dan mandian adalah antara santapan harian yang kecil dan tuala menunggu dengan sabarnya saat kemuliaan. Walaupun begitu, kami rasa ia mesti kelihatan baik. Tuala mandi yang lembut dan menyerap dari koleksi ini pasti akan menambah gaya peribadi ke bilik mandi anda. Tuala mandi EFTERTRÄDA, putih / kuning, 70×140 sm RM39.90.

Gaya ringkas yang menjadi trend pilihan anak muda kini yang gemar dengan beg santai ini, beg tote EFTERTRÄDA yang digayakan untuk semua akan sangat berguna! Beg ini dengan poket dalamannya juga memudahkan mencari barang-barang kecil dan tidak boleh dilupakan, beg ini boleh digunakan semula dan dipasangkan dengan hampir apa sahaja, tidak kira gaya.

Bukan itu sahaja! Kekal terhidrat adalah mustahak, di mana sahaja anda berada. Dengan sebotol air yang tahan lama di sisi anda, anda tidak perlu haus. Terdapat dalam dua warna (putih dan kuning), botol praktikal ini dengan penutup skru dan pemegang boleh diisi dengan air, smoothie yang menyegarkan, jus yang baru diperah dan juga minuman kegemaran!

Botol Air EFTERTRÄDA, putih / kuning RM9.90 / setiap beg Tote EFTERTRÄDA, putih RM24.90

“Apabila semakin ramai rakyat Malaysia merangkul IKEA di dalam hati mereka, kami sangat gembira akhirnya dapat menyampaikan koleksi EFTERTRÄDA kepada banyak orang. IKEA sentiasa percaya bahawa setiap orang harus memiliki reka bentuk yang berkualit. Dari t-shirt hingga tuala mandi, hoodies hingga botol air, ada sesuatu untuk semua orang. Dengan gaya abadi dan daya tarik multigenerasi, koleksi ini digayakan untuk semua orang, ”kata Gerard Jansen, Country Retail Director (Malaysia), IKEA Asia Tenggara.

1. Lepas ukur, tandakan tempat drill. Perlu pakai mata skru yang besar sebab skru barn door ni tebal dab panjang.

2. Dah siap pasang railing, ukur roda nak skru dekat pintu

4. Pasang handle. Handle ni sebenarnya handle cabinet dapur, tapi kami buat handle pintu.

5. Tambah menarik, buat design pintu bentuk chevron. Kayu MDF

Barn door praktikal untuk jimat ruang, boleh buat pemisah dapur basah/kering, stor. Barn door atau pintu gelangsar telah menjadi popular sejak beberapa tahun kebelakangan ini! Cantik, bergaya dan praktikal! Banyak lagi manfaatnya! Barn door mempunyai penampilan yang ringkas dan elegan, menjimatkan ruang dan sangat praktikal.

Pintu ini boleh digunakan di mana-mana ruang dalaman: pantri, ruang legar, bilik mandi utama, almari pakaian, pejabat, bilik tidur, kawasan dengan mobiliti tinggi. Sekiranya ruang dalaman terhad, untuk menjimatkan ruang, pemilik rumah akan menggunakan pintu barn door atau juga dikenali sebagai pintu gelangsar.

Secara umum, pintu gelangsar lebih moden, atau digunakan dalam bilik gaya Jepun. Gaya Amerika dan desa juga mempunyai pintu seperti ini (seperti pintu rumah ladang).

Jadi mari kita lihat kelebihan dan kekurangan barn door:

1) Pintu bangsal kayu pepejal tradisional mempunyai gaya Amerika yang kuat, dan pintu wad dalam warna dan bahan yang berbeza boleh dipadankan dengan pelbagai gaya, yang sangat cantik.

2) Pelbagai aplikasi, kedua-dua panel pintu dua daun dan satu keping boleh digunakan. Kaedah pemasangan agak mudah. Ia tidak perlu membetulkan keseluruhan bingkai luar, dan ia mudah dipasang dan dibuka.

3) Jimat ruang dan jimat kos. Barn door boleh menjimatkan ruang dan sesuai untuk bilik tidur kecil. Kos untuk membuat pintu gelangsar dengan fungsi yang sama adalah lebih tinggi. Anda boleh menyesuaikannya mengikut keperluan sebenar anda. Jika rumah anda mempunyai bukaan pintu yang besar, kos memasang pintu gelangsar sedikit tinggi.

4) Pelbagai fungsi: digunakan sebagai pintu biasa, pintu tidak kelihatan atau pintu tersorok, ruang penyimpanan, pemisah ruang tamu dan dapur, ruang pemisah ruang makan ke ruang makan. Barn door diperbuat daripada rel gelongsor yang digantung.

Pemasangan barn door mempunyai keperluan tertentu pada dinding, kerana barn door digantung sepenuhnya. Bagaimanapun barn door tidak sesuai untuk bilik tidur, lebih sesuai untuk ruang tamu, ruang makan, dapur kering, dapur basah dan ruang laundry.

Terdapat pelbagai jenis pintu yang boleh dipilih mengikut tema rumah yang diingini. Pintu gelangsar adalah model pintu yang agak biasa dan mudah digunakan. Perkembangan reka bentuk pintu gelangsar semasa telah menghasilkan model dan jenis pintu gelangsar yang lebih pelbagai. Bermula dari bahan, cara memasangnya, penggunaannya, hinggalah bentuknya.

Bagi anda yang baru berjinak-jinak dengan pintu gelangsar, ini adalah jenis pintu yang penggunaannya sesuai dengan namanya iaitu dianjak. Apabila anda ingin memasuki bilik dengan penghadang pintu gelangsar, anda hanya perlu mengalihkan pintu ini supaya ia terbuka dan tertutup. Pintu ini juga boleh dikunci dari dalam atau dari luar.

Pintu gelangsar jenis ini boleh bergerak kerana menggunakan komponen rel untuk memudahkan pintu ini bergerak ke kanan dan kiri. Istilah untuk rel ini ialah pocket sliding.

Dari mana datangnya pintu gelangsar ini? Umumnya, kita melihat pintu seperti ini dalam filem animasi Jepun seperti Doraemon sebagai contoh. Pintu gelongsor ini sememangnya wajib ada di bahagian dalam rumah di negara Sakura. Pintu gelangsar bahkan telah menjadi budaya di Jepun.

Jenis pintu gelangsar yang banyak digunakan oleh masyarakat Jepun ialah pintu Shoji. Selain elegan, pintu shoji berkait rapat dengan sejarah Jepun dan penuh makna.

Tertarik dengan pintu gelangsar dan mungkin ingin menggantikan beberapa pintu di rumah lama dengan pintu gelangsar jenis ini? Berikut adalah jenis pintu gelangsar yang digunakan secara meluas pada masa kini.

SLIDING BYPASS DOOR
Pintu gelangsar dengan komponen roda dilekatkan pada bahagian atas. Kemudian, bahagian bawah dipasang dengan trek. Oleh kerana komponen roda dipasang di bahagian atas, untuk mencantikkan penampilan pintu gelangsar, roda akan ditutup oleh pelmet box untuk menjadikannya lebih kemas.

SLIDING SHOJI DOOR
Pintu jenis ini adalah pintu gelangsar di bahagian dalam rumah Jepun. Bagaimanapun, kita boleh menggunakan pintu gelangsar jenis ini untuk memberi inspirasi kepada bilik di rumah kita.

SLIDING MIRRORED DOOR
Pelbagai fungsi, terdapat cermin pada satu sisi cermin pintu gelangsar, untuk memberi gambaran visual bahawa bilik itu lebih luas. Pintu cermin gelangsar jarang digunakan sebagai pintu utama, atau pintu sekatan antara bilik. Pintu gelangsar cermin jenis ini biasanya digunakan sebagai pintu almari pakaian di dalam bilik tidur.

Sebelum memilih jenis pintu gelangsar yang anda suka, ketahui dahulu apakah kelebihan dan kekurangan menggunakan pintu gelangsar ini:

KELEBIHAN PINTU GELANGSAR

Lebih Menjimatkan Ruang
Menggunakan sliding door memang boleh menjimatkan ruang, sebab itu ramai yang berminat dengan sliding door. Pintu gelangsar tidak memerlukan pengiraan jarak untuk pembukaan pintu. Sebaliknya, pintu berengsel mengambil kira soal jarak.

Sebagai Dinding Pemisah
Pintu gelangsar juga boleh berfungsi sebagai dinding sekatan dalam rumah. Ini kerana saiz pintu gelangsar adalah besar, menyerupai dinding. Jika anda ingin menggunakan pintu gelangsar yang juga merupakan pemisah di dalam bilik, anda boleh memilih daripada bahan kaca yang dilengkapi dengan bingkai yang diperbuat daripada aluminium.

KEKURANGAN PINTU GELANGSAR

Proses Pemasangan yang Sukar
Walaupun mudah digunakan, pintu gelangsar jenis ini agak sukar untuk dihasilkan. Saiz antara rel dan pintu mestilah tepat supaya ia boleh dipasang dengan betul.

Material Sliding Door Harus Tepat
Jika menggunakan jenis pintu yang dibuka seperti biasa, maka materialnya tidak menjadi masalah. Bagaimanapun, pintu gelangsar memerlukan pemilihan bahan yang sesuai untuk bahan pintu gelangsar.

Bayangkan, jika pintu gelangsar yang diperlukan adalah besar, maka bahan yang cenderung berat tidak boleh digunakan. Ini akan menambah beban apabila kita meluncur pintu ke kanan atau kiri.

Jika anda ingin menggunakan pintu gelangsar jenis ini sebagai penyambung atau pemisah untuk rumah anda, pastikan anda memilih bahan dan model pintu yang sesuai dengan keadaan dan keluasan ruang yang terlibat.


5 Khasiat Daun Avocado Yang Boleh Anda Jadikan Ikhtiar Hindar Masalah Kesihatan

Penanaman avocado dari biji benih lazimnya mengambil masa yang lama untuk menghasilkan buah. Jangan risau, sementara menunggu pokok matang untuk menghasilkan buah, banyak manfaat daun avocado yang boleh kita ambil.

Daun avocado mengandungi dua sebatian utama iaitu quercetin(60-75%) dan polyphenols. Quercetin dipercayai dapat memelihara tubuh dari penyakit bahaya dengan cara menangkap radikal bebas dan ion-ion logam peralihan. Walaupun agak pahit, daun avocado bagus untuk mengawal penyakit kencing manis. Pengambilan teh daun avocado juga dapat menyekat pembiakan beberapa bakteria seperti species stafilokokus,pseudomonas,protektus,escherichia.

Selain daripada itu, daun Avocado juga dipercayai dapat merawat batu karang, darah tinggi dan sakit kepala.

Dapatkan 5 hingga 8 helai daun Avocado yang tua ( berwarna gelap).Basuh dengan air bersih hingga tiada kotoran. Rebus daun-daun ini dengan segelas air hingga tinggal setengah gelas. Tapis dan minum setiap hari pagi dan petang selama 10 hari. Jika batu karang telah hancur dan keluar (dapat dilihat melalui air kencing) pengambilan herba ini perlu dihentikan.

Pucuk Avocado boleh digunakan untuk melicinkan kulit. Caranya ialah dengan menumbuk pucuk muda nya hingga hancur dan disapu pada kulit muka. Selepas 5 hingga 10 minit, bilas dengan air yang bersih. Ia dapat mengecilkan liang-liang roma pada kulit muka. Ia juga dapat membantu melembapkan kulit yang kering.

Cara penggunaannya ialah dengan rebus 5 helai daun Avocado dengan segelas air. rebus sehingga air tinggal separuh gelas. Minum selama 5 hari.

Caranya ialah dengan menyapu pucuk Avocado yang telah ditumbuk halus  pada rambut. Biarkan selama 10 minit sebelum dicuci.

Caranya ialah dengan meletakkan pucuk avocado yang telah ditumbuk lumat pada bahagian kulit yang bengkak. Balut dan biarkan selama 2 hingga 4 jam.

Caranya dengan merebus 5 helai daun Avocado dengan 2 gelas air hingga tinggal 1 gelas. Minum setiap hari hingga tekanan darah turun. Hentikan pengambilan apabila tekanan darah telah normal.

Ini adalah antara beberapa kelebihan daun avocado dalam perubatan herba. Jadi kalau avocado kita lambat berbuah, masih banyak lagi manfaat yang dapat kita peroleh dari pokok ini.

Nak tanya, macam mana anda tuai hasil cili padi di kebun belakang rumah? main rentap je ke? Memang jawabnya hasil tuaian akan berkurangan. Silap-silap, pokok merajuk terus tak nak berbuah dah.

Ramai gunakan gunting untuk menuai cili padi. Hasilnya, bahagian batang cili yang tertingal pada pokok akan menutupi tunas baru. Hal ini menyababkan ia mengambil masa yang lama untuk mengeluarkan bunga semula.

Sebaiknya, petik menggunakan jari. Mudah je. sebelah tangan peganag ranting pokok dan sebelah lagi pegang bahagian bawah batang cili dan cabut.

Sampai nampak tunggul macam ni

Cili yang dipetik ketika masih basah akan mudah busuk dan tak tahan lama. Tuai cili padi ketika pokok dalam keadaan kering

Teknik penyiraman yang betul

Siraman pada awal pagi dapat memberi keperluan air yang cukup untuk tumbuhan yang akan digunakan dalam proses fotosintesis. Selain itu juga ia berupaya membantu mengurangkan kadar hidrasi kerana akar pokok telah menyerap keperluan air.

2. Siram terus ke permukaan tanah

Ramai antara peminat taman akan melakukan penyiraman secara terus ke atas daun walhal yang memerlukan air adalah akarnya. Tumbuhan yang mempunyai daun berbulu akan mudah melecur jika penyiraman dilakukan terus pada permukaannya seperti Begonia spp. Apabila air bertakung pada permukaan daun, ia akan menggalakkan pertumbuhan bakteria, kulat dan mildew pada kawasan yang bertakung air. Jangan berharap sepenuhnya pada air hujan

Walaupun hujan turun dan telah membasahi tumbuhan, lakukan pemeriksaan untuk memastikan keseluruhan tanah atau medium di dalam pasu lembap. Kadang kala, hujan yang mencurah tidak dapat menembusi permukaan tanah terutamanya untuk tumbuhan yang mempunyai silara yang padat.

3. Jangan biarkan tanah kering sepenuhnya

Ada kalanya tanah yang tidak kerap digembur akan mula mengeras hingga menyebabkan air tidak dapat menyerap. Hal ini akan berlaku sekiranya tanah di dalam pasu di biarkan kering sepenuhnya dalam tempoh yang lama. Melakukan penyiraman segera dapat menghalang perkara tersebut dari terus berlaku.

4. Guna sungkupan untuk mengekalkan kelembapan

Untuk mengekalkan kelembapan pada tanah, gunakan sungkupan seperti hampas kayu, sabut kelapa dan bahan lain yang bersesuaian. Di samping itu juga, ia membantu mengurangkan kadar pertumbuhan rumpai. Malah permukaan pasu yang ditutupi sungkupan juga kelihatan lebih kemas dan menarik.

Tip penyiraman untuk tumbuhan berpasu apabila anda pergi bercuti

Bagi yang suka bercucuk tanam, anda sudah tidak perlu lagi menggunakan baja kimia. Di sini IMPIANA kongsikan 5 bahan semulajadi terbaik untuk menyuburkan tanah.

1. Kulit pisang
Kulit pisang sangat baik untuk menyuburkan tanah kerana ia mengandungi magnesium dan kalsium. Caranya sangat mudah, anda hanya perlu letakkan kulit pisang di dalam pasu atau sekitar tanaman.

2. Rambut
Tahukah anda? Rambut mengandungi 30 kali ganda nitrogen jika dibandingkan dengan baja najis haiwan. Caranya, taburkan sahaja rambut yang telah digunting di kawasan berhampiran tanaman anda.

3. Tempurung kelapa
Tempurung kelapa elok digunakan sebagai sungkupan. Ia dapat mengekalkan kelembapan tanah dan mengawal kehadiran rumpai. Selain itu, tempurung kelapa juga berfungsi untuk mengekalkan nitrogen dan mineral lain semasa proses decompose.

4. Hampas teh
Selepas minum teh, hampasnya jangan dibuang begitu sahaja. Hampas teh dapat menyuburkan tanah dengan cara menabur hampas teh di sekeliling akar tanaman.

5. Kulit telur
Kulit telur juga merupakan antara supplemen terbaik untuk tanah. Caranya sangat mudah. Anda hanya perlu hancurkan kulit telur, dan taburkan secara sekata di sekitar tanaman.

Selamat mencuba!


Buat Sendiri Pasu Bunga Guna Besen Plastik Kedai Eco, Kos Murah Tapi Nampak Macam Mahal

Buat sendiri pasu bunga guna besen plastik kedai Eco, kos murah tapi nampak macam mahal. Memilih pasu bunga yang sesuai amat penting ketika menanam pokok bunga. Pasu yang tepat mampu menjadikan pokok-pokok bunga hidup subur dan membiak. Dalam masa yang sama juga menjadikan laman rumah kelihatan lebih menarik.

Pasu bunga dapat mengubah dan mencorak serta memberi kelainan dan impak serta merta di sudut laman. Pemilihan saiz pasu bunga dengan saiz yang betul mampu mengimbangi ruang dengan baik.

Bahan:
Besen plastik
Gerudi (drill)

1. Beli besen plastik yang bersaiz besar. Pilih besen yang sama saiz supaya susun atur pokok bunga nampak sekata dan cantik dipandang mata.

2. Gunakan gerudi untuk membuat lubang pada bahagian bawah besen plastik. Tebuk di bahagian tengah besen plastik terlebih dahulu kemudian diikuti di bahagian tepi besen plastik.

3. Lubang yang ditebuk pada bahagian bawah besen plastik tidak terlalu besar.

4. Masukkan tanah ke dalam besen. Tanamlah pokok bunga yang anda suka seperti biasa.

5. Supaya bekas pasu bunga besen plastik kelihatan lebih menarik, boleh letakkan kaki daripada simen di bawah bekas besen plastik.

6. Untuk lebih jimat, boleh beli besen plastik dari kedai Eco. Harga besen plastik lebih murah dan anda boleh beli dalam jumlah yang banyak.

*Kenal pasti pasu yang hendak dipilih sama ada daripada jenis simen, plastik, tanah liat, seramik atau daripada bahan terbuang.
*Pilih saiz pasu mengikut kesesuaian dengan pokok bunga.
*Pasu yang dipilih mestilah tahan lasak dan tidak mudah pecah.
*Jika selalu mengubah hiasan laman, pilih pasu daripada bahan plastik atau beg politena.

Bosan dengan gaya biasa di ruang makan? Anda mungkin boleh mencetuskan kelainan dengan menyuntik pelbagai warna dengan gaya yang berbeza di ruang menjamu selera anda. Bukan itu sahaja, anda juga boleh mengambil inspirasi ala kafe untuk merubah ruang makan yang hambar menjadi lebih bermaya. Gaya ini sangat sesuai buat anda yang berjiwa muda dan sukakan sesuatu yang segar. Web Impiana berkongsi dengan anda 5 gaya yang pastinya buat anda terpersona.

1.Jarang-jarang kita lihat ruang makan tampil sebegini. Inspirasi dari sebuah kafe di Singapura ia sangat memukau. Di tambah pula dengan pilihan kerusi dengan reka bentuk serta warna yang berbeza telah merubah ruang tampil ceria.

2.Wow!!! Sesuai untuk anda yang punya citarasa yang tinggi.Kediaman jenis apartmen dan studio boleh jadikan ini sebagai inspirasi.

sumber foto: homefuly.com

3.Go Green!!!! Pencinta hijau pasti sukakan ini. Kafe-kafe sekarang banyak yang memilih gaya seperti ini. Mementingkan keselesaan, sedap mata memandang dan punya keunikkan yang tersendiri.

4. Satu lagi gaya kafe di ruang makan. Santai, selesa dan simple. Namun paling menarik dinding menggunakan konsep papan hitam. Idea bijak!

5. Kalau tadi untuk peminat hijau ini khas untuk peminat biru. Kabinet dan kaunter pulau serba biru. Konsep yang menarik malah sangat unik dan berani mencipta kelainan.

Kerja-kerja rumah seperti membersih, memasak, mencuci pakaian sudah lama sinonim dengan kaum wanita. Jadi, beruntunglah buat anda yang mempunyai suami, anak ataupun kenalan lelaki yang tidak kekok melakukan kerja rumah. Kerana menurut kajian, lelaki yang sering membantu pasangan dengan hal-hal di rumah ini mempunyai EQ yang tinggi selain lebih sihat dan bahagia.

Menurut kajian yang dilakukan oleh Dr. Huang Wei Li, lelaki yang rajin melakukan kerja rumah akan memperoleh 3 kebaikan utama buat diri mereka iaitu tahap EQ yang tinggi, tubuh badan yang sihat serta kehidupan yang lebih tenang dan bahagia.

Manfaat ini dapat dilihat melalui kecekapan mereka dalam menyelesaikan tugas. Apabila mereka pulang dari kerja dan terus membantu dengan kerja rumah, ini bermakna mereka bijak mengurus masa untuk tugas yang berbeza sehingga selesai.

Tambah Doktor dari Taiwan itu lagi, lelaki yang rajin mengemas rumah pasti tahu bagaimana untuk meredakan tekanan dan mengelakkan dari menggunakan emosi dalam apa jua keadaan. Mereka juga mempunyai kehidupan yang baik kerana lebih banyak meluangkan masa di rumah bersama keluarga.

Dr. Huang juga ada menerangkan bahawa kerja rumah seperti membasuh pakaian, membersihkan lantai, menyediakan hidangan merupakan salah satu bentuk senaman yang sangat baik untuk dilakukan terutama selepas makan malam.

Kelebihan Kaum Lelaki Membantu Melakukan Kerja Rumah :

1. Mereka lebih empati terhadap pasangan dan keluarga mereka yang akan memberi manfaat dalam jangka masa panjang. Hal ini dapat membantu membina hubungan yang berpanjangan dan bahagia.

2. Suami yang tidak keberatan berkongsi kerja rumah dengan pasangan menjadi semakin bijak mengawal emosi.

3. Menjaga rumah dengan adil dan mempunyai gaya hidup sihat kerana mereka banyak menghabiskan masa di rumah berbanding luar.


Nampak Macam Cili Kering, Ia Adalah Buah Yang Mampu Mencegah Pertumbuhan Kanser

Bentuk buahnya yang cantik dengan warna merah menyala sering menarik perhatian sesiapa sahaja untuk mendekati dan memakan buahnya. Secantik buahnya, goji berry sering dicari dan dijadikan sebahagian daripada pemakanan seharian kerana khasiatnya yang dipercayai mampu memanjangkan hayat dan memerangi kanser. Malah masyarakat di China telah mengamalkan goji berry sejak zaman berzaman dan telah terbukti akan manfaat buah ini.

Goji berry merupakan spesies tanaman yang baru dikenali dalam masyarakat kita. Namanya dipercayai diambil dari nama Cina “Qou Qi Zi”. Ia juga dikenali dengan pelbagai nama, seperti “The Chinese Wolfberry”, “The Matrimony Vine”, “The Chinese Boxthon”, “The Red Medlar” dan “The Duke of Argyll’s Tea tree”.

Goji berry mampu bertahan kepada cuaca sejuk sekitar -15°C dan panas melampau sehingga 40°C. Pokoknya akan tumbuh di antara 8-10 kaki tinggi dan 5 kaki lebar. Sebatang pokok Goji yang normal akan menghasilkan buah dalam lingkungan 1 kg pada usia dua tahun. Bunganya kecil berbentuk trumpet, berwarna ungu dan putih diikuti dengan buah-buah kecil berbentuk oval berwarna merah oren. Apabila tiba untuk dipetik, adalah lebih elok menggoncangkan pokoknya supaya buahnya gugur daripada memetik menggunakan tangan kerana dikhuatiri buahnya akan tercemar dan akan bertukar kepada warna hitam. “Goji berry” akan bertukar merah dengan cepat dan rasanya sedikit pahit sehinggalah ianya masak ranum. Bagi mendapatkan rasa yang manis, Goji berry perlu dibiarkan berada di pokoknya untuk beberapa minggu sebelum memetiknya.

Lazimnya Goji berry gemar tumbuh secara melilit dan merendang. Untuk menjimatkan ruang dan bagi memastikan proses menuai menjadi mudah, gabung dan ikat 3-5 dahan-dahan yang paling kuat di sekeliling kayu pancang (sebagai contoh 1 x 1 inci kayu).

Pokok ini gemar kepada sinaran matahari penuh atau pun separa teduh. Ia memerlukan tanah yang elok pengairannya tetapi akan lebih subur jika tanahnya sedikit berpasir. Namun, spesies ini tidak tahan kepada tanah yang bertakung air. Jarak penanaman di antara pokok adalah dalam 6-8 kaki. Anda dinasihatkan untuk tidak menggunakan agen penggalak atau baja semasa awal penanamannya kerana ia akan membakar akar-akar baru dan seterusnya memperlahankan pertumbuhan pokok. Anda juga dinasihatkan menggunakan baja bunga. Untuk itu, baja bunga ros amatlah sesuai. Siram pokok secukupnya untuk beberapa ketika selepas ditanam.

Goji berry  juga sesuai ditanam di dalam pasu. Pastikan pasu tersebut cukup besar sekurang-kurangnya dengan diameter 18 inci dan mempunyai lubang pengairan. Pastikan juga pasu tersebut kalis air supaya ianya kekal berada di luar rumah di sepanjang tahun. Anda boleh menggunakan sebarang media tanah dalam pasu ini tetapi perlu diberi perhatian kepada penyiraman terutamanya pada musim panas.

Sejak awal kurun ke- 21 lagi, masyarakat mula menunjukkan minat kepada kemunculan dan nilai nutrisi yang terdapat pada spesies Goji berry ini. Mereka diklasifikasikan sebagai buah ajaib. Banyak manfaat dan kegunaan Goji berry yang telah membuka lembaran baru kepada kemunculan produk-produk pengguna.

Goji berry yang dipetik boleh digunakan sama seperti yang dibeli  di pasaran. Buah-buahnya boleh digunakan begitu sahaja sebaik ianya dipetik, di bekukan atau dikeringkan. Untuk proses mengering Goji berry, taburkan buah-buah tersebut di atas helaian kertas atau tikar. Simpan di tempat sejuk dan kering tanpa cahaya yang terlalu terang sehingga ia mengering. Ia akan kekal dengan warna asal dan boleh digunakan sendirian atau dicampurkan dengan cecair untuk dijadikan resepi mengikut cita rasa pengguna. Goji berry  juga boleh direbus sebagai teh herba, malah ia sering kali dicampurkan bersama bunga Chrysanthemum atau daun teh. Manakala pucuk-pucuk muda dan daunnya juga dituai secara komersil dan dijadikan sebagai sayur. Untuk proses sejuk beku, kebiasaannya ia disimpan secara mendatar di dalam peti sejuk sehingga ia membeku.

Antara kelebihan Goji berry dari aspek kesihatan bagi sesiapa yang mengambilnya sebagai makanan tambahan termasuklah keupayaannya menaikkan semangat dan memberi keceriaan pada wajah, padat dengan nutrisi penting, menolong mencegah penyakit mata, mempunyai keupayaan anti bakteria, mengandungi bahan anti leukemia dan dapat mempertingkatkan sistem imuniti badan.

Fakta Kebaikan Goji Berry Menghalang Kanser

Nak tanya, macam mana anda tuai hasil cili padi di kebun belakang rumah? main rentap je ke? Memang jawabnya hasil tuaian akan berkurangan. Silap-silap, pokok merajuk terus tak nak berbuah dah.

Ramai gunakan gunting untuk menuai cili padi. Hasilnya, bahagian batang cili yang tertingal pada pokok akan menutupi tunas baru. Hal ini menyababkan ia mengambil masa yang lama untuk mengeluarkan bunga semula.

Sebaiknya, petik menggunakan jari. Mudah je. sebelah tangan peganag ranting pokok dan sebelah lagi pegang bahagian bawah batang cili dan cabut.

Sampai nampak tunggul macam ni

Cili yang dipetik ketika masih basah akan mudah busuk dan tak tahan lama. Tuai cili padi ketika pokok dalam keadaan kering

Daun kunyit kuning dan tak subur, lelaki ini kongsi cara tanam dan perawatannya. Pokok kunyit adalah antara tanaman yang sering menjadi pilihan untuk dijadikan tanaman halaman rumah. Pokok kunyit ini adalah salah satu pokok dapur yang wajib ada dekat rumah. Tak semestinya ada tanah baru boleh tanam pokok kunyit.

Pokok kunyit yang mempunyai banyak kegunaan untuk masakan, kecantikan dan kesihatan menjadikan ia pokok wajib ditanam halaman rumah. Tapi nak tanamnya memang cabaran, jika salah cara, habis pokok daun kunyit rosak tapi jika betul pasti merimbun!

Ikuti perkongsian lelaki ini tentang pengalaman tanam pokok daun kunyit. Hasilnya memang menjadi dan subur! Saya juga baru je belajar menanam daun kunyit guna Polly beg ni baru sangat dalam 4 hingga 5 bulan lebih kurang.

Senang cerita kunyit suka sejuk maksudnya redup kalau bawah matahari terus tanpa hujan kurang siram tanah kering dia akan kuning.ini pengalaman saya tanam atas tanah yang terdedah matahari,pokok jarak-jarak dan tak rapat tak ada perlindungan. kawasan matahari petang memang terik. Kalau matahari pagi lebih baik dan ia mampu bertahan tapi daun kunyit agak terbakar hujung-hujung tapi masih boleh digunakan.

Pindah dalam polly beg letak tepi rumah, teduh bawah pokok rambutan tempat ni memang sejuk dan matahari pagi daun lebih lebar daun lebih hijau dan saya hanya guna baja urea kalau ada nasi basi saya letak sikit-sikit je kat tanah dia pas tu gembur-gemburkan.

Tanah yang digunakan

Sekam bakar
Sabut kelapa halus (cocopaet)
Nisbah 3 cocopaet 1 sekam bakar
Alhamdulillah Dari 3-4 pokok kini saya mendapat 37 pokok.

GUNA TANAH COCOPAET
Guna cocopaet ni sebenarnya senang. Saya pun baru tahu kita tak perlu siram selalu sebab tanahnya memang sentiasa lembab dan bila musim hujan dia tak terlalu terendam air dan dia tak akan mampat so akar senang bercambah pokok jadi besar daun pun besar-besar geram tengok sukanyaaaaa.

POTONG BATANG JIKA ADA POKOK YANG LAYU DAN ROSAK
Ok lagi satu dalam 10 pokok yang kita tanam mesti ada salah satunya layu bantut dan mati. Jadi saya korek isinya dan lihat masih cantik keras tak membusuk jadi saya biarkan saja alhamdulillah dah keluar tunas baru.

Jika ada pokok anda yang layu dan mati semua daun potong sahaja batang dia insyaallah dia akan tumbuh semula kalau isinya tak akan membusuk.

Jika isinya membusuk baik buang je. Gemburkan tanah jika tanah dah mengeras eloknya tukar tanah jika tak sesuai

TANAM KUNYIT SKALA BERSAR
Jika kita lihat bagai mana orang tanam kunyit berskala besar berekar-ekar tapi cantik dan subur walaupun terdedah pancaran matahari pada pandangan saya sebab ia rapat dan tanahnya lembab x terlalu kering. Pembajaan yang bagus kerana mereka memang pakar. Tanah bersesuaian, tanah gembur dan perairan yang bagus.

BELAJAR PENGALAMAN SENDIRI TANAM KUNYIT
Puas juga saya cuba cari di YouTube mencari bagaimana menanam kunyit tapi semua menunjukkan cara menanamnya sahaja tapi tidak cara perawatan dan kawasan yang sesuai. Susah sebenarnya mendapatkan ilmu jika tak ada yang ajar, apa yang saya dapat semua dari pengalaman sendiri. Belajar dari kesilapan dan usaha sampai dapat.

Selamat mencuba!

Kredit: Azizi Manap

Akhir-akhir ini harga durian melambung tinggi. Ini disebabkan oleh permintaan yang tinggi namun penghasilannya masih rendah. Permintaan yang secara tiba-tiba menjadi tinggi ini disebabkan oleh durian mula dieksport ke luar negara.

Sedar akan kehendak dan keperluan ini, ramai yang mengambil keputusan untuk menanam sendiri durian. Tapi kalau tanam durian dari anaknya,  lambat pula untuk mendapat hasil. Bagi anda yang telah mempunyai dusun durian atau ada yang saja suka-suka ingin menanam durian, anda digalakkan untuk melakukan cantuman dewasa atau kahwin pokok dewasa.

Apa faedah cantuman dewasa?

1. Memulihkan pokok dewasa yang tidak produktif

2. Menghasilkan varieti yang lebih berkualiti dan mendapat permintaan

3. Hasil boleh di tuai dalam tempoh 2-3 tahun berbanding dari anak pokok yang memerlukan tempoh matang sahaja 5 tahun.

4. Tidak memerlukan penanaman semula

5. Kos minimum dan jimat

Nak tahu macam mana cara untuk buat cantuman dewasa pokok durian, boleh tengok video yang di sediakan


8 Cara Mudah Untuk Cegah Koya Atau Mealybug.

Perasan tak pada bahagian batang atau bawah daun ada ulat melekat warna putih yang tidak berkepak dan tak nampak pun kaki. Ada sesetengah spesies tu, badannya berbulu sedikit. Itu merupakan serangga penghisap atau pemakan sap dari tumbuhan yang lebih dikenali sebagai nama koya atau mealybug.
Kalau di biarkan, ia akan merosakkan tanaman. Kadang-kdang sampai merekot tanaman tu.

Yang paling risau, koya juga merupakan pembawa virus. Bila tanaman dah dijangkiti virus, cara rawatannya lagi teruk. ia perlu dimusnahkan sebelum berjangkit pada tanaman yang lain. Jadi, apa yang perlu dilakukan untuk mengelak masalah Koya ni? Berikut, 8 perkara yang boleh dipraktikkan bagi mengatasi masalah koya:

1. Perkara utama yang wajib anda lakukan adalah pencegahan diperingkat awal. Pastikan sebelum anda menaman atau membeli tanaman di nurseri, ia dalam keadan sihat dan tiada tanda-tanda jangkitan
2. Selalu perhatikan tanaman anda terutamanya di bahagian bawah daun untuk memudahkan anda mengesan kehadiran koya dari peringkat awal
3. Jangan terlebih siraman. Keadaan medium yang terlalu lembap bukan sekadar mengancam akar tanaman malah menjadi habitat ideal untuk pembiakkan koya
4. Lakukan cantasan. Jangan bagi tanaman anda terlalu merimbun. Jika ada ruang antara daun, kadar kelembapan yang diperlukan oleh koya dapat dikurangkan. Selain itu juga, cantasan mampu menggalakkan pertumbuhan tanaman terutama untuk tujuan menghasilkan bunga atau buah.
5. Sediakan campuran untuk menentang kehadiran koya. Campurkan 1 1/2 sudu minyak dan 1 sudu teh cecair pencuci pinggan di dalam 1 liter air suam. Semburkan campuran ini pada keseluruhan tanaman anda terutamanya di bahagian daun 3 hari sekali. Selain mencegah dan memusnahkan koloni koya, semburan racun homemade ini mampu mencegah serangan serangga dan kulat yang lain
6. Gunakan air yang telah dicampur bersama beberapa titisan sabun pencuci pinggan tanpa bau. Semburkan pada bahagian yang diserang. Ia mampu menyingkirkan koloni koya walaupun dah banyak
7. Campurkan 3 cawan rubbing alcohol dan 1 sudu teh sabun pencuci pinggan di dalam 3 cawan air. Sebelum semburkan campuran ini, lakukan percubaan pada sebahagian kecil tanaman anda. Semburkan campuran ini pada 2-4 helai daun dan biarkan dalam tempoh 48 jam. jika tiada sebarang perubahan anda boleh terus gunakan kerana tidak semua tanaman sesuai dengan kandungan semburan dari rubbing alcohol
8. Kalau anda jumpa 3 serangga ini di laman iaitu kumbang kura-kura, pirate bugs, lacewings, jangan bunuh. Serangga ini merupakan pemakan koya

Sebelum ini, IMPIANA ada kongsikan kaedah ugutan atau takek untuk pokok yang malas berbuah. Ramai yang kata itu hanyalah mitos. Selepas membaca perkongsian dari Abdul Hamid Ahmad, rupanya teknik ini terbukti berkesan dan telah digunakan pekebun untuk memaksa pokok buah di seluruh dunia.

Tetapi, pekebun profesional tidak menggunakan teknik takek. Ia menggunakan kelaran atau lebih dikenali dengan nama Gridling Techinque. Rupanya teknik kelaran atau gridling ini bukan sahaja untuk memaksa pokok berbuah. Ada banyak lagi manfaatnya

Di mana kelaran perlu dilakukan?
-Pangkal dahan-dahan utama
-Sekeliling paksi pokok

Cara-cara Gridling Technique
1. Gunakan pisau yang telah di nyah kuman (strill) dan tajam. Buat satu kelaran asas sekeliling dahan
2. Lakukan kelaran kedua dengan jarak tidak lebih 5mm. Untuk pokok kecil seperti pokok tin, jarak 2mm sudah memadai
3. Tanggal atau kupas bahagian kelaran dari batang pokok
4. Selepas kelar, terpulang pada anda sama ada nak tutup bahagian kelaran dengan plastik atau cat. Dibiarkan begitu sahaja pun boleh cuma ia tidak cantik dan mudah terkena ancaman penyakit

Kelaran boleh dibuat dengan dua cara iaitu dengan bersambung atau bertindih.

a) bersambung jika anda dapat buat potongan dengan lurus. Jika mahu buat begini, tandakan dengan pensel atau pen. Baru potong dengan pisau.

b) Bertindih. Hujung tidak bertemu tetapi MESTI bertindih.

Info tambahan:
Pastikan baja yang digunakan tinggi P(Potassium) dan K (kalium) Elak menggunakan baja tinggi N(Nitrogen) akan menyebabkan pokok anda mabuk daun

Air merupakan keperluan asas bagi setiap kehidupan dan sehingga 90% daripada berat tumbuh-tumbuhan adalah air. Oleh itu, air yang mencukupi adalah amat penting bagi tanaman. Kekurangan air boleh cepat memberi kesan yang negatif terhadap tanaman dan tanaman boleh mati hanya selepas beberapa hari tanpa air.

Panduan ini akan menunjukkan kepada anda cara memasang sistem pengairan automatik untuk tanaman anda di rumah. Terdapat juga pelbagai alternatif yang lain yang boleh memudahkan pengairan tanaman, pencarian di dalam Google boleh memberikan anda pelbagai idea berkaitan dengan perkara ini. Contoh keyword yang anda boleh gunakan adalah ‘water plant while away’, ‘self watering plant’, ‘siram pokok masa cuti’, dan lain-lain.

Dah beli jom sertai Workshop IMPIANA sebab banyak lagi benda yang anda boleh buat dengan Smart Watering Plant Project ni.

Pokok perlukan penjagaan yang sempurna, kadang kala terlupa siram kadang-kadang terlebih siram. Dengan sistem siraman pintar ini ia dapat dilakukan tepat pada masa yang sesuai dengan hanya dihujung jari anda.

Sertai WORKSHOP IMPIANA untuk mempelajari tentang bagaimana untuk membuat sistem siraman automatik sendiri dengan MUDAH! Jom cepat-cepat daftar diri anda di

Serangan dari serangga perosak pada tanaman merupakan salah satu masalah utama yang perlu anda hadapi ketika berkebun. Baru saja nak hidup pokok tu, dah dimakan ulat. Memang rasa nak marah juga lah.

Tapi tahukah anda, perkara ini boleh dibendung dari awal. Berpandukan tip dari video youtube, seorang pengguna Facebook telah mencuba satu petua yang berhasil melenyapkan terus serangga perosak dari mengganggu tanaman.

PETUA BAWANG PUTIH, RUGI TAK BACA

Ni cara saya tanam bayam brazil dengan bawang putih, cucuk saja bawang putih seulas-seulas @ satu labu bawang putih pun boleh. Kadang saya beli yg dah siap kupas, terus cucuk kat pokok.. macam saya buat tu, nanti bawang putih akan naik hidup sama dengan pokok bayam tu, pokok cili awal2 pun saya buat camni. Boleh juga buat begini pada pokok-pokok yang lain.

Saya dapat video dari youtube.
Dulu saya blend bawang putih & spray tapi lama2 tak terbuat dah, sejak jumpa video tu, tu je saya buat.

Sebelum ni tak boleh makan bayam brazil tu, penuh ulat beluncas halus, geli pulak. Siput pun tak suka kot bau ni, sebab takde dah siput halus-halus & besar.

Bukan binatang lari, hantu pun lari bau bawang putih ni
Alhamdulillah, sekarang ni dah cantik bayam brazil saya..

Semoga perkongsian ilmu ini bermanfaat buat semua yang membaca. Selamat mencuba!


Nikmati Alam SemulaJadi Di Taman Tugu, Pasti Ramai Yang Tidak Tahu!

Naratif Katalog Alam harus peka terhadap pluraliti alam, namun terarah untuk membingkai momen dan metafora yang mengelilingi latar tropis; ini adalah tempat bagi pendaki untuk berehat, bermeditasi, dan memperluas wataknya sebagai gazebo ke menara pemerhatian di tengah-tengah hutan tropika. Reka bentuknya juga melengkapkan sekitarnya, cara di mana orang mengalami gazebo adalah yang terpenting.

Diliputi dalam rimbunan tebal, gazebo berdiri sebagai analogi geometri untuk memprovokasi interaksi dan renungan melalui artikulasi pengumpulan dan satah. Dengan panggilan ringkas untuk gazebo seluas 9 meter persegi, cadangan itu terdiri daripada 3 bingkai kotak yang saling berkait secara menegak dalam membuat platform bertingkat untuk menyesuaikan keadaan laman landai secara topografi. Konfigurasi pembingkaian gazebo dinyatakan secara menegak yang membolehkan orang ramai menikmati pemandangan kanopi tropika yang sebaliknya tidak dapat diakses.

Ketinggian di antara platform berbeza-beza dengan beberapa ruang memerlukan orang dewasa untuk bebek dan mendekati dengan berhati-hati sementara kanak-kanak dapat bermain dengan bebas di tempat-tempat ini. Dengan had peruntukan ruang, platform adalah elemen penyesuaian yang berfungsi sebagai meja untuk membaca, tempat duduk kantilever di sepanjang lereng, kotak meditasi dan tangga kucing sebagai kiasan rumah pokok di hutan.

Oleh kerana laman ini terletak jauh di hutan tropis, bahan binaan gazebo semuanya dibawa dengan tangan dan dipasang di lokasi untuk mengurangkan sebarang gangguan pada keadaan yang ada dengan setiap pokok dan tanaman ditandakan dan dipelihara dengan teliti.

Kredit: Arkitek Garis

Lokasi: Taman Tugu, Kuala Lumpur

Apakah membuatkan kediaman anda kelihatan sempurna? Sudah tentulah rekaan seni dalamannya. Namun bukan itu sahaja yang perlu anda fikirkan. Selain konsep dekorasi tertentu dengan aturan perabot yang gah, sentuhan segar perlu diwujudkan dalam apa jua ruang. Apa yang perlu anda buat adalah meletakkan bunga-bunga segar di dalam pasu yang berpadanan.

Sekiranya anda tidak pasti jenis dan warna bunga yang sesuai, paling selamat untuk anda indahkan ruang di dalam kediaman adalah dengan memilih bunga berwarna putih. Anda boleh kombinasikan bunga putih ini dengan pilihan pasu yang cantik atau aksesori perhiasan berwarna lain. Percayalah, pasti kediaman anda akan kelihatan bersih, cozy dan elegan. #

GODAAN DI RUANG TAMU

Di dalam kediaman, ruang tamu menjadi tempat yang perlu diutamakan. Baik dari segi dekorasi dan pemilihan perabot, kehadiran bunga putih yang dipamerkan di atas meja kopi bersebelah aksesori perhiasan lain mampu mengundang kemesraan. Malah juga membangkitkan aura elegan keseluruhan ruang tersebut. Untuk ruang ini, pilihlah bunga jenis gugusan kelopak besar dan merimbun seperti Lili, Ros, Hydrangea atau Hyacinth putih. Sebaik-baiknya gunakan bunga hidup yang diletakkan di dalam pasu atau balang berkaca telus pandang.

KETENANGAN RUANG BERADU

Bilik tidur yang ringkas mampu tampil lebih mempesona dengan kehadiran bunga-bungaan. Ia juga membuatkan keadaan sekitar menjadi segar dan tenang. Anda boleh menambah kreativiti sendiri dengan meletakkan bunga dalam pasu atau bekas rekaan menarik. Bunga putih seperti Ros, Carnation dan Kekwa dapat juga melembutkan suasana. Bersama bunga tersebut, adun elemen hijau dengan mengubahnya bersama daun paku-pakis.

PENYERI MEJA MAKAN

Seperti juga di ruang tamu, hiasi meja makan anda dengan bunga-bungan segar. Mungkin kelihatan agak kaku jika hanya mempamerkan pinggang mangkuk, sudu dan garfu atau gelas dan cawan sahaja di atasnya. Tambahan pula jika ia berwarna putih, perak atau telus pandang. Tetapi kehadiran bunga akan menambah seri pada ruang ini.

Sebagai panduan, anda boleh gabungkan bunga putih dan warna lain dalam kumpulan bunga yang sama. IMPIANA syorkan anda meletakkan bunga Hydrangea atau Ros dan pastikan bunga digubah lebih tinggi daripada bekas lilin, gelas dan sebagainya.

KAMAR MANDI SEGAR MEWANGI

Bilik mandi atau bilik air antara ruang yang jarang diberikan perhatian pemilik kediaman di negara kita. Kadang kala ruang yang suram tanpa dekorasi menarik ini juga dibiarkan sehingga menyebabkan bau kurang mesra. Tidak kira seringkas mana dekorasi di ruang bilik mandi anda, cuba hadirkan suasana lebih wangi. Bunga putih bukan hanya kelihatan suci tetapi menambah seri ruang ini. Walaupun sekuntum bunga Orkid, Lili , Harum Sundal Malam atau Tuberose mampu mewangikan ruang ini.

SUNTIKAN LEMBUT DI DAPUR

Tidak ketinggalan ruang dapur juga perlu disuntik rasa segar dan tenang. Kehadiran bunga-bungaan putih mampu mewujudkan aura lembut dan lapang. Letakkan jambangan bunga Ros, Kekwa atau Orkid putih hidup pada satu sudut yang sedikit jauh daripada ruang memasak.

Pasti anda teringin hendak memiliki bilik air yang bersih seperti hotel. Namun kamar mandi anda sentiasa basah dan lembab, kadangkala ia menghadirkan bau yang kurang menyenangkan. Malu dengan tetamu yang berkunjung dan ingin menggunakan tandas, pasti mereka menilai tahap penjagaan kebersihan kediaman anda.

Tahukah anda antara rahsia utama untuk bilik air kekal bersih dan tidak berbau adalah anda perlu pastikan bilik air anda sentiasa kering. Hal ini kerana bilik air yang sentiasa basah atau lembap akan mempercepatkan proses ia menjadi kotor akibat daripada aktiviti pembiakan pelbagai organisma mikro yang boleh menyebabkan bau yang tidak menyenangkan.

Antara bahan yang dapat membantu kamar mandi anda sentiasa kering dan bersih adalah seperti berikut;-

1. Bidai atau Langsir
Bidai atau langsir mandian juga perlu dipasang bagi mengelak air ke serata tempat. Pilihlah bidai yang diperbuat daripada material kalis air dan mudah dipasang serta ditukar.

2. Arang
Letakkan arang di bilik mandi anda. Anda boleh meletakkan ia di sudut sinki dan hias ia bersama beberapa aksesori lain. Arang mampu menyerap bau busuk yang kurang enak di bilik mandi anda.Ia akan kekalkan bau neutral pada kamar mandi.

3. Alas kaki
Letakkan alas kaki pada muka pintu bilik air. Ia supaya bilik air anda kekal kering dan bersih apabila anda keluar masuk ke dalam bilik air.

4. Lubang Udara
Apa yang penting adalah pastikan bilik air anda mempunyai lubang udara.

Pernah tak anda alami masalah pisau dekat dapur tumpul? Rasa nak marahkan sebab semua kerja dekat dapur jadi lambat, bila potong tak cantik kan. Apa yang anda akan buat ambil batu asah dan mengasah pisau anda bukan?

Tapi malangnya pisau tersebut masih tumpul tak tajam macam mula-mula beli dulu. Tak akan nak buang pisau tu beli pisau baru pula kan. Pasti teknik dan cara anda mengasah tu salah.

Bulan puasa ni nak masak macam-macam bukan? Mula la kalau perkara macam ni berlaku pasti nak naik berang. Jangan! Kawal nafsu marah tu nanti kurang pahala puasa.

Jom tengok teknik lelaki ni kongsikan cara asah pisau yang betul.


Cegah Lalat Putih Dengan Menggunakan Bawang Putih dan Cecair Pencuci Pinggan

Lalat putih (Trialeurodes vaporariorum) adalah serangga sap jenis menghisap yang sering dijumpai dalam rimbunan bawah daun yang tebal. Ia menyebabkan kerosakan dengan menghisap jus daripada daun, batang dan bahagian pokok yang lembut. Lama-kelamaan pokok-pokok perumah lalat putih ini menjadi lemah dan mudah terdedah kepada penyakit. Hasil daripada gangguan ini daun-daun pokok akan menguning dan menjadi terbantut.

Seperti aphids, whiteflies merembeskan bahan buangan dimana ia meninggalkan kesan melekit atau ditutup dengan kesan hitam. Mereka juga bertanggungjawab untuk menghantar beberapa virus pada tumbuhan.

Lalat ptutih dewasa berukuran (1/16 inci panjang) mempunyaifizikal seperti rama-rama. Ia mempunyai sayap putih yang berhabuk dan antena pendek. Serangga perosak ini mudah dikenali dan sering ditemui berhampiran puncak tumbuhan atau pada hujung batang.

SIMPTOM

Lalat putih menghisap cairan pada bahagian pokok yang diserang. Serangga ini menyerang secara berkelompok. Serangan lebih ketara pada bahagian daun. Pokok yang diserang akan kehilangan banyak air dan nutrien, lalu menyebabkan pertumbuhannya terjejas.

Bahan buangan lalat putih adalah berbentuk rembesan madu dan mudah dijangkiti oleh kulat jelaga hitam. Jelaga hitam pada daun akan menyebabkan proses fotosintesis terhalang dan seterusnya akan menyebabkan pertumbuhan pokok terganggu dan tidak sihat.
Dengan kehadiran bena putih, semut dan kutu trips akan mula banyak pada pokok. Semut dan trips adalah pemusnah biologi kepada lalat putih. namun, ia akan mendatangkan masalah lain keapda pokok pula dan akan memberi kesan kerinting pada pokok. Dengan pengawalan serangga yang terkawal serta berjadual, kehadiran serangga ini dapat dikekang. Pelbagai simptom penyakit juga dapat dihindari.

KAWALAN

Peringkat awal serangan, permukaan daun tidak terjejas dengan masalah kerinting atau kerekot.Oleh itu, cara mengatasinya adalah dengan memangkas dan memusnah segera bahagian yang terjejas. Untuk mengatasi masalah yang sama berulang, Semburkan keseluruhan pokok terutamanya di bahagian belakang daun dengan semburan kawalan perosak yang boleh di dapati di pasaran.

Jadikan semburan kawalan serangga sebagai rutin untuk setiap dua minggu sekali untuk memastikan serangan lalat putih kembali. Disamping itu, Sedaiakn ruang antara tanaman untuk pengudaraan. Bila bawah daun kering, lalat buah tak nak datang lagi dah.

Resepi racun organik untuk lalat putih

Bahan-bahan:
1 labu                   Bawang putih
300ml/ 1 cawan   air
1 sudu besar       Minyak masak
1 sudu kecil         Sabun cecair pencuci pinggan

Cara-cara:
1. Kisar halus bawang putih bersama 1 cawan air dan dibiarkan rehat atau peram 24 jam
2. Tapis bahan kisar yang tealh di perap 24 jam dan campurkan bersama minyak masak dan pencuci pinggan.
3. Sembur pada keseluruhan pokok dan paling penting bahagian bealkang daun.

Ketumpang air atau sirih cina merupakan tanaman herba kaya khasiat. Namun, ramai beranggapan tanaman ini adalah rumpai liar kerana ia tumbuh di celah-celah tanaman lain. Hakikatnya, tanaman herba ini mempunyia kandungan asid amino, lysine, leucine dan isoleucine yang tinggin dan pelbagai lagi. Antara penyakit yang berupaya di rawat dengan menjadikan ketumpang air ini sebagai ramuan adalah seperti:

1- Merawat Gout
2- Penawar sakit sendi dan perut
3- Jus perahannya mampu mengelakkan jangkitan pada mata
4- Mengubati dan meredakan cirit-birit
5- Meredakan batuk
6- Meredakan Demam (Ramas Dengan Sedikit air dan sapukan dikepala)
7- Merawat Buasir
8- Melegakan selsema
9- Merawat jangkitan pada pundi kencing
10- Merawat Kayap
11- Alternatif kepada ubatan darah tinggi
12- Merawat kencing manis

Cara penggunaan untuk merawat sakit kepala ketika demam                                                                                Sediakan 15 helai daun ketumpang air dan dicuci bersih. Kemudian tumbuk sehingga lumat. Tempelkan ramuan tersebut pada bahagian dahi pengidap. Cara lain adalah dengan merebus 2 pohon ketumpang air yang telah di bersihkan Bersama 300ml air. Saiz pokok yang sesuai antara 7-10cm tinggi. Apabila air rebusan tersisa 1 gelas, tutup api dan biarkan ia dingin seketika sebelum ditapis dan minum. Amalakan minuman ini sehari 2 kali sehingga pulih

Merawat bisul, jerawat dan iritasi kulit
Sedaiakan 2 rumpun pokok ketmpang air berukuran antara 7-10 cm tinggi dan dicuci bersih. Rebus dengan 300ml air sehingga tersisa 1 gelas. Minum air rebusa ketika hangat dan amalkan 2 kali sehari dalam dos yang sama setiap hari.

Sakit perut
Sediakan beberapa rumpun pokok ketumpang dan dicuci bersih. Kemudian tumbukkan sehingga lumat dan sediakan sehelai kain untuk perahan. Minum air perahan tersebut

Mengubatai luka bakar atau melecur
Sediakan beberapa rumpun pokok secukupnya bergantung kepada keperluan saiz luka. Bersihkan dan tumbuk sehingga lumat. Tempelkan bahan yang telah dilumatkan tadi pada permukaan luka dan tutup dengan kain. Biarkan tempelan luka sepenuhnya. Dan ulang beberapa kali sehingga luka betul-betul baik

Merawat buah pinggang
Sedaiakan 2 rumpun pokok ketmpang air berukuran antara 7-10 cm tinggi dan dicuci bersih. Rebus dengan 300ml air sehingga tersisa 1 gelas. Minum air rebusa ketika hangat dan amalkan 2 kali sehari dalam dos yang sama setiap hari. Buat ramuan baru setiap kali melakukan pengobatan.

Selain itu juga, anda boleh hasilkan beberapa resepi menarik untuk mendapatkan khasiat baik dari daun ketumpang air seperti tumis air, goreng belacan. Rasanya enak seperti kangkung. Atau jadikan ia sebagai ulam. Jadi, lepas ni kalua Nampak tanaman ini tumbuh liar di dalam pasu atau batas tanaman, jangan di buang. Sebaiknya, tanam tanaman ini kerana ia amat mudah untuk dibiakkan

Sumber: https://mitalom.com

Sengkuang sering kali dijadikan salah satu bahan dalam rojak buah yang popular di kalangan masyarakat Malaysia. Penanaman tanaman jenis perrenial memerlukan keadaan cuaca yang berkelembapan tinggi. Juga dikenali dengan nama Mexican potato, tanaman memanjat ini menghasilkan ubi yang boleh dituai dalam masa 6 bulan usia tanaman. Akarnya mampu tembus jauh ke dalam tanah sehingga anda perlu menggali dalam untuk mendapatkan hasil ubinya. Digalakkan memangkas bunganya agar pertumbuhan fokus kepada ubinya. Manakala kekacang pada tanaman ini tidak boleh dimakan kerana bertoksik.

Waktu menanam: Bila-bila masa kerana ia merupakan tanaman tropika, sesuai dengan iklim negara. Lazimnya cara penanaman menggunakan kaedah semaian biji benih secara terus.

Waktu menuai: Harus tunggu matang sehingga sekurang-kurangnya 6 bulan usia tanaman.

Keledek memiliki kelebihan kerana sesuai ditanam di pelbagai jenis tanah termasuklah di tanah kurang subur, dengan adanya pembajaan sempurna. Tanaman tropika ini boleh hidup subur dalam julat suhu  27 hingga 30 darjah Celsius iaitu dalam cuaca yang panas. Penyiraman harus dilakukan selalu bagi mengelakkan tanah kering dan pertumbuhan akar yang sempurna.

Waktu menanam: Penanaman menggunakan cara keratan batang dan pucuk pokok yang sedang menjalar. Boleh ditanam bila-bila sahaja kerana ia merupakan tanaman tropika yang serasi dengan iklim negara.

Waktu menuai: Hasil boleh dituai antara 4 hingga 6 bulan usia tanaman bergandung kepada jenis dan penjagaan.

Lobak merah merupakan satu tanaman akar atau umbisi yang tidak sukar ditanam. Ia memerlukan kedalaman tanah sekurang-kurang 30 cm atau 1 kaki. Oleh demikian, ia masih boleh ditanam dalam bekas atau pasu, selain batas. Penyiraman sekurang-kurangnya sekali sehari bagi memastikan pertumbuhan akar sempurna. Lobak boleh dijadikan medium untuk mengajak kanak-kanak berkebun kerana memiliki warna terang dan penjagaan yang tidak terlalu sukar. Selain memiliki akar yang manis, daunnya juga boleh dimakan.

Waktu menanam: Penanaman dengan cara semaian biji benih dalam bekas semaian. Pastikan kelembapan tanah tinggi dan mendapat pancaran cahaya matahari mencukupi untuk ia bercambah.

Waktu menuai: Lobak merah boleh dituai dalam masa 8 minggu usia tanaman.

Jangan disangka tanaman yang berasal dari Amerika Selatan ini tidak boleh hidup subur di Malaysia. Kentang boleh hidup subur di dalam tanah berpasir yang berasid. Sediakan tanah yang berkedalaman 6 inci bagi membolehkan ubi kentang bercambah sempurna, sama ada dalam bekas atau batas. Penanaman menggunakan ubi yang bertunas dan pastikan bahagian ubi ditimbus dengan baik agar tidak terdedah pada cahaya.

Waktu menanam: Lazimnya kentang ditanam dengan cara menggunakan ubi yang sudah bertunas. Pastikan tunas mengarah ke atas ketika ubi ditanam.

Waktu menuai: Kentang boleh dituai selepas 14 hari daunnya kelihatan layu atau lebih kurang 10 minggu selepas ditanam.

Lobak putih datang daripada jenis Brassica iaitu satu keluarga dengan kubis. Penanamannya tidak terlalu sukar kerana ia cepat membesar, berbeza dengan tanaman umbisi lain iaitu sekitar 5 hingga 6 minggu sahaja. Anda boleh menanam lobak putih di dalam pasu kerana penanaman secara organik tidak menghasilkan lobak yang terlalu besar dan panjang seperti di pasaran. Tanah yang digunakan mempunyai pH yang neutral.

Waktu menanam: Penanaman dilakukan dengan cara semaian biji benih.

Waktu menuai: Selepas 5 atau 6 minggu lobak putih boleh disemai, atau memiliki sais sebesar bola golf.

Satu lagi tanaman yang mula mendapat perhatian penanamannya di Malaysia. Ramai tidak menyangka ubi bit merah atau Beta vulgaris boleh hidup subur pada iklim tropika memandangkan sebelum ini di ditanam meluas di Amerika Utara dan Britain. Akarnya membentuk ubi yang bulat atau lonjong. Pastikan tanah gembur dan lembap agar akarnya tumbuh sempurna dengan pH sekitar 6 hingga 7. Bukan sahaja ubinya yang manis dan lazat dinikmati, daun ubi bit juga boleh dijadikan makanan berkhasiat.

Waktu menanam: Disyorkan penanaman pada awal musim hujan. Semaian biji benih. Rendam dahulu biji benih semalaman sebelum ia disemai keesokannya.

Waktu menuai: Boleh dituai apabila ubinya bersaiz bola kriket atau dalam jangka masa 2.5 hingga 3 bulan.

Kehadiran tumbuhan lengkapkan ciri semula jadi taman air

Selain daripada struktur penting untuk pembinaan air terjun, tanaman air juga perlu bagi menyerlahkan water feature ini. Rahsia kebaikan tumbuhan akuatik beroksigen (oxygenated), tanaman berlumpur (bog plants), tanaman air pinggiran (marginal plants) dan tanaman terapung (floating plant) telah banyak dikongsi oleh IMPIANA.

Tanaman ini telah terbukti berfungsi secara biologi untuk mengimbangi ekosistem kolam. Bagaimanapun, kebanyakan tanaman akuatik ini tidak menghasilkan bunga lalu menjadikan taman kurang menyerlah.  Oleh itu, penulis ingin berkongsi dengan pembaca pilihan tanaman air pinggiran berbunga yang dapat membantu mengimbangi ekosistem sedia ada serta menceriakan air terjun di halaman anda.

Tanaman air pinggiran merupakan tanaman yang dapat hidup di dalam kawasan lembap atau tanah yang mengumpul kelembapan. Tanaman jenis ini biasanya kelihatan di pinggiran kolam ataupun ditanam di dalam pasu yang ditenggelamkan ke dasar kolam.  Terdapat pelbagai pilihan tanaman air pinggiran yang boleh didapati dalam iklim tropika Malaysia, namun hanya sebahagian sahaja yang mengeluarkan bunga.

Antara tanaman air pinggiran berbunga yang boleh diterapkan di taman air anda adalah daripada keluarga Cannaceae. Rata-rata pembaca pasti mengenali spesies Canna yang mempunyai daun lebar dan bunga pelbagai warna seperti merah, kuning dan jingga. Kebiasaannya tanaman ini dijadikan tanaman di kawasan lapang kerana cara hidup yang memerlukan cahaya matahari penuh. Tetapi tahu kah anda Canna juga sesuai dijadikan tanaman pinggir kolam?

Canna glauca adalah antara spesies Canna yang mampu hidup di dalam air. Canna glauca menghasilkan bunga berbentuk rama-rama rona kuning dan kebiruan dengan sedikit palitan warna putih pada daunnya. Begitu juga spesies Canna yang lain, Canna glauca turut memerlukan cahaya matahari sepenuhnya. Cuma kelebihan Canna spesies ini adalah keupayaannya untuk hidup di dalam air. Daunnya yang lebar dapat dijadikan perlindungan buat ikan peliharaan di dalam kolam serta warna bunganya yang menarik menjadikan persekitaran taman lebih indah.

Selain daripada itu, terdapat juga tanaman air pinggiran berbunga ungu mampu menimbulkan kelainan kepada binaan air terjun anda. Pontederia cordata, Eichhornia crassipes dan Thalia dealbata adalah antara tanaman air pinggiran berbunga yang boleh hidup di dalam air.  Penggunaan container adalah digalakkan ketika penanaman invasive Thali dealbata kerana ia dapat mengelakkan akarnya mengganggu liner kolam.

Selain warna ungu dan kuning, merah bunga Lobelia cardinalis juga dapat mengurangkan warna hijau senada pada taman air serta melembutkan struktur air terjun. Uniknya tanaman ini selain warna merah menyala bunga yang mencetuskan kelainan pada taman air, ia juga dapat menyingkirkan nitrogen, ammonia, nitrat dan mineral lain yang boleh menggalakkan pertumbuhan alga pada kolam melalui sistem biologi yang terdapat pada akarnya. Tanaman ini amat diperlukan untuk mengekalkan ekosistem pada taman air supaya rantaian ekologi di dalam kolam tidak terganggu serta menghasilkan pemandangan semula jadi di taman anda.

Bagi melembutkan suasana taman air yang sedikit meriah dengan warna-warna terang bunga, kehadiran Bacopa monnieri  dengan bunga halus berwarna putih menjadikannya lebih sejuk mata memandang. Bacopa monnieri  ini mempunyai dedaun lebat berwarna hijau pekat memudahkan anda mengadunkannya bersama tanaman air yang lain. Berbeza dengan Canna, Pontederia dan Thalia yang bersaiz tinggi, Bacopa akan menjalar dan merimbun mengikut platform yang menanggungnya.

Secara keseluruhannya, kehadiran air terjun di perkarangan halaman merupakan suatu elemen yang sangat baik dari segi visual dan penggunaannya. Selain mewujudkan pemandangan dramatik dengan kejernihan jatuhan airnya, air terjun juga mencipta keindahan dan persekitaran semula jadi bagi makhluk yang mendiaminya. Manakala, tanaman air pula memainkan peranan penting membantu memberikan keseimbangan kepada ekosistem elemen landskap tersebut.


Cara Organik Campuran Kulit Telur Dan Kulit Pisang Kering Dalam Medium Untuk Tanaman Lebih Sihat Dan Subur

Umum tahu, Kulit telur dan kulit pisang banyak khasiatnya untuk tanaman. Kulit telur merupakan sumber kalsium terbaik buat tanaman terutamanya untuk proses pertumbuhan. Tambahan, tanah yang mempunyai pH yang rendah menunjukkan kandungan kalsiumnya sedikit. Oleh itu, taburan serbuk kulit telur yang menggandungi kalsium adalah penyelesaian yang paling mudah.

Kulit pisang pula mengandungi potassium yang tinggi yang merupakan kunci nutrisi paling diperlukan oleh tanaman. Kulit pisang yang telah dikeringkan mengandung 42% potassium lebih banyak dari tinja haiwan yang dijadikan sebagai baja.

Cuba bayangkan gabungan dua bahan sisa yang sering dibuang ini diaduk ke dalam medium tanaman anda? sudah pasti, tanaman yang dihasilkan lebih sihat dan subur tanpa penggunaan atau tambahan bahan kimia yang digunakan secara konvensional. Cuba lihat hasil tanaman yang ditanaman menggunakan kulit pisang kering dan kulit telur yang dicampur di dalam medium tanaman

Sekarang ni, kalau pergi ke rumah-rumah mereka yang ada kitchen garden  atau edible garden, pokok lemon antara yang wajib ada. Tapi kebanyakan lemon yang di tanam dit Malaysia buah nya tak macam yang jual di pasaraya.

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.

Bukan nya susah pun tanaman lemon di Malaysia. Cara dan kaedah tanaman nya sama macam pokok-pokok sitrus yang lain seperti limau nipis, limau kasturi dan sebagainya.

Tapi, pokok lemon biasanya kedekut sikit untuk keluarkanbuah yang banyak. Jadi, untuk galakkan pokok lemon anda menghasilkan buah yang optimum, Boleh cuba guna semburan foliar yang dihasilkan sendiri menggunakan redbull.

Bahan-bahan:

1 Tin        Redbull
1Tbsp      Ajinomoto
1Tbsp      Belacan
10Tbsp     MOL buah
20 liter      Air tanpa klorin

Cara-cara:

1. Campurkan semua bahan dan di kacau rata
2. Tanpa perlu diperam, masukkan air bancuhan ke dalam botol penyembur
3. Sembur pada keseluruhan permukaan daun sebulan sekali. Kalau sudah nampak bunga keluar, tak perlu sembur lagi. Semburan hanya perlu di lakukan setiap kali selesai musim berbuah.

Setiap kali ke nurseri, mesti ramai yang geram tengok pokok ros yang berbunga lebat. Nak tak nak, tersangkut lah sepasu. Tapi, habis segala kudup bunga ros menjadi mekar, pokok sudah tidak mengeluarkan bunga lagi. Jika ada pun tak semeriah ketika dibawa pulang dari nurseri.

Ada orang kata tak bagi baja. Tapi, macam-macam baja dah di beri. Apa lagi yang perlu dilakukan. Hakikatnya, ros atau mawar memang tanaman yang mudah untuk di tanaman namun cerewet dan mudah mendapat ancaman penyakit. Azni A. R Azizan berkongsi cara untuk menghasilkan bunga ros yang meriumbun dengan mudah.

Dulu kalau beli pokok bunga ros ni memang masa beli tu sahaja dapat tengok bunganya. Jangan kata nak tengok bunga, pokok dapat hidup pun dah cukup bertuah. Tapi lepas dapat petua dari cikgu sekolah dan saya cuba praktikkan memang menjadi-jadi pokok ros saya ni. Non stop blooming siap dapat buat anak pokok lagi

1. Buang daun-daun yang telah rosak dan mula kuning.
2. Bagi yang bunga dah berkembang mekar dan mula nak layu, ia perlu dicantas dan tanam pada tanah untuk hasilkan anak baru. Namun untuk hasilkan anak pokok, potonggan perlu disertakan dengan 3-5 helai daun dari bahgain bawah bunga
3. Gunakan baja dari kulit telur. Hancurkan kulit telur yang telah dibersihkan dan tabur pada pangkal pokok. Ia akan membekalkan kalsium dan menghasilkan daun yang bersaiz lebar

4. Sebaiknya, lakukan penamanan semula atau repotting dengan saiz pasu yang lebih besar untuk memberi keselesaan kepada akar pokok bergerak bebas. Kalau rajin, boleh pecah-pecahkan rumpun ros yang dibeli ini kerana kebiasaanya satu pasu yang dibeli dari nurseri mengandungi 3-4 pokok
5. Pastikan ros menerima pengamatan cahaya secara telus terutamanya di waktu pagi sekurang-kurangnya 6 jam sehari
6. Siraman perlu di lakukan sekurang-kurangnya 2 kali sehari. Namun ketika musim hujan, pastikan medium tanaman kering sepenuhnya sebelum lakukan siraman. Jika masih lembap, tak perlu disiram

Selalu semaian yang dialihkan ke tapak kekal mesti 20% daripadanya berisiko untuk mati. Ia disebabkan gangguan pada akar ketika proses pemindahan dilakukan. Untuk mengatasi masalah ini, Hadijah Abu Bakar berkongsi cara semaian mudah menggunakan kulit telur. Menjadi kelebihan kaedah semaian ini, ketika pemindahan anak pokok kulit telur terus di tanam bersama anak pokok bagi mengelak ganguan pada akar tanaman.

Secara tidak langsung, kulit telur tadi menjadi baja yang mengandungi kalsium yang amat diperlukan tumbesaran tanaman. Jom kita tengok cara Hadijah semai sawi.


10 Tanaman Tropika Yang Boleh Hidup Subur Walaupun Di Bawah Teduhan

kebiasaanya, ruang di bawah pokok yang mempunyai naungan akan dibiarkan kosong. Begitu juga Hal ini disebabkan oleh pengamatan cahaya yang kurang hingga menyebabkan banyak antara spesis tanaman tidak boleh hidup. Sebenarnya, ada beberapa spesis tanaman tropika yang bertolerasi dan sesuai hidup di dalam kondisi tersebut. Antara tanaman teduhan:

1. AGLONEMA SPP.
Aglonema antara tanaman unik yang mudah ditanam dan tidak memerlukan air yang banyak. Sesuai dijadikan sebagai tanaman di bawah kawasan yang mempunyai naungan yang padat. Sering menjadi pilihan kerana Aglonema mempunyai corak dan tekstur daun yang pelbagai

2. MICROSORUM PUNCTATUM
Lebih mesra dikenali dnegan nama fish tail fern. Daunnya yang mempunyai bentuk seakan tanduk rusa dan rona hijau terang tidak memerlukan penyelenggaraan yang kritikal. Semakin banyak di tebas, lebih cepat ia membiak.

3. NEPHROLEPIS EXALTATA
Bostern fern ini sesuai di tanam di dalam pasu dan pertumbuhanya mudah dikawal. Seperti nama fish tail fern, ia tidak memerlukan air yang banyak

4. ALOCASIA MACRORRHIZOS
Keladi telinga gajah ini antara tanaman wajib bagi taman padat tropika. Terdapat pelbagai tekstur dan saiz daunya yang besar kerap menjadi perhatian di dalam taman tropika

5. ALPINIA PURPURATA
Tanaman dari keluarga halia ini mempunyai bunga berwarna merah dan sering menjadi perhatian serangga penghisap madu seperti rama-rama semut dan lebah. Tak perlu penjagaan yang rumit dan mudah membiak menyebabkan tanaman ini sering menjadi pilihan sebagai tanaman tepi jalan

6. CALADIUM BICOLOR
Seperti Aglonema, Caladium mempunyai tekstur dan rona daun yang pelbagai. Lebih mudah dikenali dengan nama keladi hiasan, kebanyakkan spesis caladium mempunyai percikkan rona merah menyemarkkan lagi dekorasi sesebuah laman

7. CALATHEA SPP.
Tanaman penutup bumi hutan hujan tropika ini mempunyai pelbagai tekstur dan saiz yang pelbagai. Mudah dibiakkan melalui keratan rumpun, Calathea lutea adalah antara tanaman sibolik bagi landskap berkonsepkan tropika. Antara spesis lain yang terkenal adalah Calathea insignis , loeseneri dan mokayana

8. IMPATIENS WALLERIANA
Terdapat dua jenis impatiens yang kerap menjadi pilihan di malaysia iaitu Impatiens balsamia dan Impatiens walleriana. Kebiasaanya, untuk menghasilkan bunga yang bayak, tanaman perlu terdedah kepada cahaya matahari yang mencukupi. Namun tidak bagi Impatiens, walaupun di bawah teduhan ia tetap menghasilkan bunga dan ia mempunyai jangka hayat yang pendek

9. PLECTRANTHUS
Mona lavender murapakan nama tempatan bagi Plectranthus. Nama tempatanya diberi sempena fizikal bunganya seperti lavender. Merupakan sepesisi tanaman bermusim, ia kerap menjadi pilihan bagi landskap berkonsepkan inggeris.

10. SPATHIPHYLLUM WALLISII
Peace lili atau Spathiphyllum waliisii kerap menjadi pilihan sebagai jambangan bunga. Rona hijau gelap daunnya menyerlahkan lagi vibrasi landskap bertemakan tropika terutamanya di saat bunganya berkembang mekar tidak memerlukan penyelengaraan yang tinggi namun medium tanamannya perlu sentiasa lembap

Penulis blog we tell sweet stories atau lebih mesra di kenali dengan nama Zuraidah, merupakan ibu kepada kembar perempuan. Dalam kesibukan masa bekerja dan menguruskan rumah tangga, pemilik tetap memberi ruang dan masa untuk menata laman kediaman dan mencipta sebuah ruang pelbagai fungsi untuk kegunaan keluarga. Laman kediaman ini telah mengalami beberapa fasa perubahan mengikut peredaran masa dan keperluan aktiviti penghuni kediaman. Pemilik juga telah meletakkan sepenuh tenaga, hati dan perasaan untuk mewujudkan persekitaran yang selesa untuk mereka sekeluarga dan untuk kebaikan proses pembesaran si kembar yang sedang mula mengenal dunia. Maka, tercetuslah laman kasih sayang di ilhamkan oleh pemilik.

Idea tercetusnya konsep dan reka bentuk laman ini bermula apabila pemilik melancong bersama keluarga ke negara-negara beriklim sejuk terutamanya Perancis. Sepanjang pengembaraan, pemilik akan memerhatikan reka bentuk kediaman dengan reka bentuk menarik untuk di jadikan idea dekorasi rumahnya. Kesempatan ini juga diambil untuk membeli produk dengan harga berpatutan dan akan di gunakan untuk menata kediaman, seperti penggunaan jubin dan hiasan lain yang di beli dari flea market atau Sunday market.

Apabila melancong bersama keluarga, tempat yang wajib di kunjungi ialah pasar-pasar yang menjual barangan-barangan menarik yang boleh di beli sebagai buah tangan dan di aplikasikan di rumah supaya terpahatnya ingatan dan pengalaman ke tempat-tempat tersebut,” terang pemilik membuka bicara.

Pada awal pembinaan laman ini, pemilik cuba mengetengahkan konsep Mediterranean. Namun, kekangan keadaan untuk mendapatkan barangan yang mampu menonjolkan konsep tersebut menyebabkan pemilik cuba menggabungkan reka bentuk Mediterranean dan Inggeris. Penggunaan jubin import pada dinding tempat pemanggang dan ruang  mencuci tangan berjaya menonjolkan konsep  Mediterranean  yang cuba diketengahkan oleh pemilik.

Ruang ini merupakan lokasi yang sering di gunakan untuk  berkumpul dan menghabiskan masa bersama-sama oleh kami sekeluarga. Malah kembar saya gemar melakukan aktiviti di luar rumah justeru ia di reka bentuk mengikut kesesuaian mereka. Laman hadapan ini juga sering digunakan sebagai ruang  menjalankan aktiviti barbeku bersama saudara-mara dan sahabat handai yang sering berkunjung ke rumah ini,” tambahnya lagi tersenyum mesra.

Pembinaan laman bermula di sisi kanan kediaman menempatkan  pemanggang dan ruang mencuci tangan kerana aktiviti barbeku merupakan aktiviti kegemaran dan sering di lakukan keluarga ini. Hanya elemen ini yang kekal di laman ini, mana kala yang lainnya sering bertukar ganti dari segi peletakan dan ada juga yang dibuang terus.

Apabila si kembar semakin membesar dan lebih gemarkan aktiviti beridah di luar rumah, maka tercetusnya idea untuk membina sendiri sebuah playhouse.  Pengalaman si kembar mengembara ke luar negara dan mengunjungi rumah-rumah ladang cuba di aplikasikan di laman rumah ini. Malah telah menjadi rutin mereka apabila selepas pulang dari sekolah, si kembar akan menghabiskan masa di dalam pondok ini sementara menunggu ibunya pulang,”tambah Zaidah lagi.

Pondok ini merupakan ruang eksperimentasi si kembar. Malah mereka sering diingatkan supaya tidak memotong pokok-pokok bunga yang terdapat di laman rumah. Hanya tumbuhan yang telah layu dan bunga-bunga berguguran sahaja boleh diambil, dan sentiasa diterapkan andai ingin tinggal di dalam suasana yang selesa dan baik maka mereka perlu memelihara persekitaran yang dimiliki sekarang.

Pemilihan pokok dan tumbuhan dalam menghias laman rumah ini lebih berkonsepkan  perennial garden iaitu tumbuhan yang bermusim dan di gabungkan dengan tumbuhan yang mempunyai pelbagai warna. Perennial hanya bertahan antara 3 bulan hingga 6 bulan sahaja menyebabkan pemilik akan menukar tumbuhan-tumbuhan berbunga setiap 5 bulan. Antara tanaman yang digunakan seperti Angelonia salicariaefolia, Rosa spp., Euphorbia pulcherrima, Celosia cristata dan  Impatiens balsamina.

Pemilik juga berpendapat untuk mengindahkan laman dengan tumbuhan pelbagai warna, tidak perlu membeli pokok-pokok hiasan yang mahal. Cukup sekadar membeli tumbuhan dalam lingkungan harga RM 10.00 hingga RM 20.00. Lebih baik  jika kita pandai mencari kedai yang ada menjual tumbuhan di dalam poly bag pada harga 3 beg RM 10.00, paling penting peletakan dan gaya menghias serta kreativiti pemilik akan menyerlahkan rupa bentuk tanaman hiasan tersebut.

Tidak mustahil untuk memiliki elemen air di dalam ruang laman yang sempit. Pelbagai kaedah atau reka bentuk elemen air dapat di gayakan walaupun ruang dimiliki hanya berukuran 1 m2. Apa yang penting, pemilihan jenis peralatan untuk kolam mini dan tumbuhan akuatik yang berpadanan mampu menjadikan elemen ini sebagai penyeri laman anda.

Pemilihan saiz dan reka bentuk pasu juga memainkan peranan. Pastikan saiz pasu yang dipilih berpadanan dengan ruang yang tersedia. Selain itu juga, pastikan bahagian dalam pasu diberi kemasan atau coated untuk melindungi air agar tidak meresap pada dinding pasu. Namun jika anda menyimpan niat untuk menggunakan pasu atau bekas yang terdapat di dalam simpanan, lapiskan permukaan dalam pasu dengan pond liner sebagai gantian.

Cara-cara:

Letakkan lapisan pond liner pada dasar pasu

Letakkan pam ikan berkapasiti rendah di bahagian hadapan pada dasar pasu.

Masukkan saluran air keluar ke dalam lubang sebuah pasu plastik untuk memberi perlindungan kepada keseluruhan pam.

Taburkan pebbles bersaiz kecil membentuk dasar fountain.

Susun tumbuhan water lover di bahagian belakang pam. Pastikan akar tumbuhan yang telah dipilih telah dibersihkan sepenuhnya.

Tutup keseluruhan permukaan pasu dengan batuan sungai.

Pokok cili antara tanaman mesti ada dikebun rumah. Ia mudah untuk ditanam namun sangat sensitif terhadap serangan perosak sam ada dari virus mahupun serangga. Itu, antara punca utama hasil cili tidak menjadi walaupun telah diberi baja yang mencukupi. Selain itu, ada beberapa perkara punca cili kedekut buah. Antaranya:

Masalah lain dengan cabai yang tidak berbunga atau berbuah adalah nutrisi yang tidak mencukupi. Tanaman dengan terlalu banyak nitrogen menjadi subur, hijau dan besar dengan mengorbankan buah sehingga akan mengakibatkan tanaman yang tidak berbuah.

Cili memerlukan fosforus dan kalium untuk mengahasilkan bunga dan buah yang banyak. Cara mudah untuk atasi masalah ini adalah semburkan tanaman dengan campuran 1 sudu teh garam yang dilarutkan ke dalam 940ml air suam. Ia akan membekalkan magnesium yang mempercepatkan proses penghasilan buah. Ulang langkah yang sama setiap 10 hari hingga ia berkesan.


7 Kelebihan Penggunaan Jubin Porselin Yang Mungkin Anda Tidak Tahu

[por.se.lin] | ڤورسلين
Definisi : bahan seramik yang diperbuat daripada campuran tanah liat, kuarza dan lain-lain, yang digunakan sebagai penebat elektrik, peralatan dapur/ makmal dan sebagainya.

Jubin porselin merupakan salah satu cabang bahan daripada kelompok jubin seramik. Ia sering menjadi pilihan pengguna kerana sifat dan ketahanannya, selain mempunyai pilihan corak dan tekstur yang luas dan pelbagai. Walaupun porselin diperbuat daripada bahan asas yang sama seperti seramik, ia mempunyai keistimewaan dan manfaatnya yang tersendiri. Kali ini, IMPIANA ingin kongsikan faedah penggunaan jubin porselin supaya anda boleh menilai sendiri sama ada kemasan ini berbaloi atau tidak untuk digunakan di kediaman anda.

5 Fakta Mengenai Mesin Basuh Dan Cucian Pakaian Ni Mitos Je. Tak nak baju bertimpa dan menggunung, anda perlu rutinkan tugas mencuci pakaian secara kerap. Kalau keluarga yang besar, ia boleh dilakukan setiap ahri. Bagi yang bujang atau keluarga yang kecil, paling tidak, lakukan cucian baju 2 hari sekali.

Dipetik dari artikel Mr. Right, terdapat beberapa fakta yang semala ni dipraktikkan dan dipercayai oleh masyarakat adalah mitos semata-mata. Antaranya:

Ramai beranggapan mesin bukaan depan lebih bagus, mencuci secara effisyen dan sebagainya. Ini adalah mitos yang umum percaya. Tapi, sebeanrnya bukaan depan atau atas bukan lah yang diambil kira kerana ia mempunyai konsep rekaan dan fungsi yang sama. Bezanya adalah ruang yang digunakan. Yang menjadi keutamaan dalam rekaan mesin basuh sebeanrnya adalah jimat tenaga atau tenaga effisian’

Memang ramai yang praktikkan cucian mengikut warna. Tak salah. Tapi yang lebih tepat adalah cucian mengikut jenis fabrik. Fabrik yang mempunyai tekstur yang lebih berat seperti jeans atau denim akan lebih mudah merosakan kain yang lebih halus dan lembut.

Mesti yang kenekan dulu butag dan zip sebelum di cuci kan? Kononya nanti takut butang dan zip cepat rosak. Tahukah anda bahawa ia sebenarnya penyebab utama butang dan zip rosak? Ia disebab tekanan putaran di dalam mesin. Secara tidak langsung, ia antara penyebab tekstur kain mudah smelonggar atau meregang akibat ketegangan pada bahagian di di butang

Ini adalah fakta yang paling mitos. Jika terlalu banyak sabun digunakan ia akan menyebabkan buih terhasil secara extra. Secara tidak langsung, ia menyebabkan tompokan sabun pada pakaian

Setiap mesin basuh direka bergantung kepada kapasiti yang telah ditetapkan. Ramai beranggapan, cucian dengan kaapsiti penuh akan menyebabkan mesin cepat rosak.api, hakikatnya cucian penuh sebeanrnya lebih jimat tenaga elektrik, air dan masa.

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.

Teknik mengecat dengan cara yang betul, barulah hasil nampak ‘gempak. Mengecat rumah sebenarnya mudah jika anda ketahui langkah yang betul. Malah jika anda ikuti cara yang tepat pasti hasilnya akan cantik dan memuaskan.

Jom ikuti langkah mengecat yang betul ni. Sebab ramai yang tidak tahu untuk memulakan proses mengecat dengan betul.

1. SILING
Mulakan dari siling kerana ia dikuatiri akan menitis ke lantai. Jadi biarlah bahagian paling tinggi dicat dan disapukan cat dari kelebaran siling yang paling pendek. jadi tidaklah anda lekas penat dan kerja mengecat juga dirasakan lebih pantas.

3. JENDELA DAN PINTU
Berhati-hati apabila mengecat di bahagian kecil. Engsel dan tombol serta selak juga eloklah ditutup agar tidak terkena cat. Bagi bingkai, cat pada bahagian dalaman dahulu kerana pada bahagian luar mungkin anda ada pilihan warna lain yang sesuai dengan dinding luar.

4. LANTAI
Jika anda mahu mengecat lantai, rancang dahulu di mana patut anda bermula. Seelok-eloknya pilihlah kawasan yang paling jauh dengan pintu keluar dan kemudiannya sedikit demi sedikit terus ke pintu keluar. Awas jangan sampai anda terperangkap.


Tiada Kesedaran Sivik Merosakkan Seni Hiasan Kolum Deepavali, Individu Ini Mohon Ibu Bapa Jaga Tingkah Laku Anak Di Tempat Awam

Baru-baru ini, seorang wargamaya di laman media sosial Facebook bernama Daniel Nazree meluahkan rasa kesal dan kecewa terhadap sikap segelintir para ibu bapa di luar sana yang tidak memantau tingkah laku anak-anak di tempat awam.

Hal ini berlaku ekoran selepas satu seni hiasan Kolum sambutan perayaan Deepavali di tempat awam telah dirosakkan oleh segelintir kanak-kanak.

Serentak dengan itu, individu berkenaan turut memuat naik sekeping foto yang memaparkan seni hiasan Kolum Deepavali yang telah dirosakkan tersebut menerusi hantaran yang sama.

“Kepada sesiapa keluarga kalau bawak anak2 masuk mall sila lah tengok sikit perangai ank tu jangan jadi mak bapak tak ada sivik…

“dah lah rosak kan benda ni lepas tu xda rasa bersalah serta tak ada rasa nak mintak maaf…!!!!

“aku tak nak kait kan bangsa nanti tuduh aku mcm2 tapi pada semua mak bapak klau bawak nak2 tolong jangan rosak kan harta benda orang lain..!!!!,” tulisnya.

Pada masa sama, individu terbabit memohon kepada semua para ibu di luar sana untuk sentiasa lebih peka memantau dan mengawal pergerakan anak-anak di tempat awam supaya kejadian seperti ini tidak akan berlaku di masa hadapan.

Meninjau di ruangan komen, rata-rata netizen memberikan pelbagai reaksi dan meluahkan rasa kesal apabila melihat perkongsian tersebut.

Ramai tidak tahu, ada banyak tanaman indoor yang boleh mengundang ancaman kepada isi rumah. Sebelum ini, banyak kes keracunan tanaman indor berpunca dari pisang tanah atau Difenbachia. Namun, ada satu lagi tanaman yang cantik dan unik baru-baru ini dilaporkan oleh Hart Nursery menyebabkan kesan lecuran 30% kepada anjing dewasa.

Tanaman yang dimaksudkan adalah Euphorbia tirucalli ‘Sticks on Fire’ (Red Pencil Tree. Tanamn ini merupakan jenis sekulen. Tidak berdaun namun mempunyai ranting muda berwarna merah. Disebabkan fizikal tersebut, tanamn ini mendapat nama “Stick On Fire”

Namun apabila terdapat bahagian ranting yang patah, ia akan mengelurkan getah berwarna putih. Apabila cecari tersebut terkana kepada kulit, ia akan menyebabkan kesan lecuran secara drastik dan jika termakan ia mengganggu sistem tubuh.

Untuk tujuan keselamatan, letkan tanaman sekulen ini di kawasan yang sukar di capai terutamanya kanak-kanak dan haiwan peliharaan. Bagi yang selesai menyelenggara, pastikan tanaman anda di cuci sepenuhnya.

Memastikan rumah sentiasa dalam keadaan bersih dan kemas bukan lah sesuatu yang mudah terutamanya buat ibu-ibu yang bekerjaya. Tapi, antara bahagian yang paling susah untuk dipastikan kebersihannya ialah celah-celah jubin atau grout.

Walau lantai disental, bahagian tersebut masih susah untuk dipastikan kebersihannya terutama di dapur dan bilik air. Bahagian ini lah antara tempat terbaik simpanan daki dan bakteria. Kalau dibiarkan, kotorannya sukar untuk dibersihkan. 101 cleaning tips.net berkonsgi resepi pencuci celah jubin tanpa toksik

BAHAN-BAHAN:
7 cawan air
1/2 cawan baking soda
1/3 cawan jus lemon
1/4 cawan cuka

PERKAKAS:
Berus gigi
kain bersih
bekas
sarung tangan getah

CARA-CARA:
1. Campurkan semua bahan di dalam bekas
2. Gunakan berus gigi untuk mencuci celahan jubin
3. Gunakan kain kering untuk membersihkan sisa bancuhan baking soda tadi
4. Lap dengan kain basah sekali lagi. DAH SIAP!

Kebiasaan, pemaju akan menyediakan satu suis lampu dan kipas siling. Namun jika ingin menggunakan lebih dari 1 lampu, ia menuntut anda menyediakan lagi satu litar baru yang ditarik dari suis. Bermakna tambah soket dan line penyambungan yang baru. Hal ini lebih rumit dan memerlukan kos agak tinggi. Nak upah kontraktor pun boleh tahan mahal harganya. Tambahan, musim PKP ni memang sukar nak jemput orang luar datang rumah kan.

Apa kata anda buat sendiri tanpa perlu tarik line kable baru seperti yang dilakukan oleh FARIZAM CHANNEL. Yang lebih menarik, sistem lampu yang pasang menggunakan sistem kawalan jauh. Macam mana caranya? jom lihat video yang telah disediakan


Pasang Sendiri Lantai Vinyl Di Rumah Dengan Modal Tak Sampai RM1K!

Sudah pasti ramai yang beranggapan untuk menukar lantai di kediaman akan menelan belanja yang besar kerana kerja yang leceh dan mengambil masa.

Hanya dengan menggunakan kepingan vinyl yang dibelinya sendiri, lantai di ruang tamu berukuran 300 kaki persegi milik Encik Khairul yang lusuh dan bosan telah bertukar wajah dengan serta merta.

Di antara bahan yang dibeli olehnya adalah seperti 13 kotak (1 kotak berharga RM 58) Luxury PVC Plank berketebalan 3mm dan panjangnya 3 x 6 inci serta Gam khas Vinyl Glue (satu tong berharga RM68).

Vinyl jenis PVC Plank ini merupakan antara alternatif baharu dalam dekorasi melibatkan lantai kediaman yang mana tidak semestinya kita harus mengekalkan lantai jubin yang dipasang oleh pemaju kerana segalanya bergantung kepada kreativiti pemilik kediaman tersebut.

Malah tidak perlu berbelanja besar jika ingin menukar penampilan lantai kerana segala-galanya boleh dilakukan sendiri, apa yang penting rajin dan sabar seperti yang telah dibuktikan oleh pemilik kediaman ini.

Untuk maklumat, sebarang pengubahsuaian yang beliau lakukan adalah secara DIY tanpa mengupah mana-mana syarikat kontraktor. Disebabkan melakukan sendiri kerja-kerja memasang lantai vinyl maka beliau dapat menjimatkan kos renovasi yang bernilai RM3000-RM4000 dengan hanya mengeluarkan harga kos membeli barang-barang sebanyak RM1000 sahaja.

Antara peralatan yang digunakannya adalah seperti Pembaris L, Pisau, Pensel, Berus Cat, Gunting dan Kain buruk untuk membersihkan sebarang kotoran sebaik sahaja selesai kerja-kerja pemasangan.

“Saya banyak merujuk video tutorial di youtube tentang proses pemasangan lantai vinyl ini dan rasa bertuah kerana anak saya yang berumur 8 tahun juga turut membantu serta menyatakan bahawa lantai ini kalis air” ujar Pengurus Insuran ini.

Tidak kira sama ada pasangan yang baru berkahwin mahupun telah berkeluarga, pindah ke rumah baru memang kita akan rasa teruja. Kebiasaannya, hal pertama yang akan anda akan lakukan setiap kali ingin berpindah adalah mencuci. Tak kira lah rumah baru ke lama, mencuci WAJIB dilakukan.

Tapi sebenarnya, setakat mencuci sahaja tak cukup. Ada beberapa perkara terutamanya mengikut islam yang perlu anda lakukan. Antaranya:

Ini perkara paling wajib dan utama dilakukan terutamanya bagi rumah yang telah lama ditinggalkan. Dalam hadis Rasulullah S.A.W pernah berpesan bahawa sekiranya sesebuah bangunan (premis/rumah) itu telah lama tidak berpenghuni, ia pasti akan menjadi habitat makhluk halus (jin yang dikenali sebagai Al-Ammar).
Jadi untuk memastikan ketenteraman nakal penghuni, buka semua tingkap dan pintu dan azan 4 penjuru untuk mengusir jin yangtelah bermastautin dalam rumah tersebut

Bila dah pindah ke rumah baru, malam pertama pastikan anda habiskan Surah Al Baqarah. Paling kurang pun pasangkan surah ini di dalam rumah. Biarkan ia bergema di seluruh rumah anda. Syaitan dan jin akan lari sebaik surah ini dibacakan. Lengkapkan dengan bacaan Yassin sekali.

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.”

Pastikan jangan ditinggalkan solat dan amalkan bacaan Al Quran setiap hari. Inilah pendinding kita umat Islam. Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi sekali, tetapi di ayat terakhir bacalah sebanyak 7 kali.

Yang ni wajib buat sebelum berpindah masuk. Pagarkan rumah dengan renjisan air yassin pada setiap penjuru rumah. Lengkapkan dengan bacaan Yassin setiap hari sepanjang hari. Insyaallah rumah akan dilindungi.

Atau cara paling mudah, ambil segelas besar air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas) kemudian tiup ke dalam air tersebut perlahan-lahan hingga habis nafas.

Setelah itu, jirus dan renjiskan air tersebut ke setiap penjuru rumah dengan dimulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam. Percaya dan yakinlah Allah sentiasa melindungi kita.

Sumber: https://sempoimedia.com

Buat para ibu bapa yang bakal dan baru sahaja menimang cahaya mata pertama, pasti berasa amat teruja untuk menyediakan sebuah bilik yang sangat cantik khas buat permata hati.

Bukan sahaja berasa teruja, malah pasti ada juga yang sudah tidak sabar untuk melakukan dekorasi bagi ruang kamar tersebut, betul tak?

Namun begitu, tidak dinafikan kadang-kadang bukan satu perkara yang mudah untuk mendapatkan sumber idea inspirasi yang menarik. Tidak mengapa, jangan anda bimbang. Mari IMPIANA kongsikan beberapa idea dekorasi bilik tidur anak yang menarik.

Bukan sahaja menarik, idea dekorasi bilik tidur ini amat sesuai bagi anda yang mengemarkan konsep dekorasi yang tampak estetik. Untuk mendapatkan hasil dekorasi seperti ini, anda disarankan untuk menggunakan pemilihan warna cat dinding dan perabot yang terang seperti putih, coklat dan kelabu.

Foto: Facebook Kakidekko

Idamkan rumah mirip hotel 5 bintang, ini rahsia dekor terbaik. Sudah menjadi satu kepastian sesiapa yang memiliki rumah pasti inginkan ciri rumah yang terbaik. Keselesaan dalam sebuah rumah, amatlah penting dalam hidup kita. Ini kerana, rumah  adalah sebuah tempat kita merasakan selamat ataupun merehatkan diri dari kepenatan dalam kehidupan seharian. Begitu juga dengan pemilik rumah ini, beliau mungkin memilih konsep rumah mirip hotel.

Selain dari itu, boleh diperlihatkan, pemilihan kemasan lantai rumah ini adalah lantai corak marble  dan dinding kayu bergaris-garis. Kebanyakkan warna yang dipilih adalah warna hitam  ataupun gelap kerana warna tersebut dapat di serasikan lantai marble untuk membangunkan  aura rumah bercita rasa premium. Boleh juga diperlihatkan, tuan rumah ini, mungkin penggemar  koleksi patung-patung dan oleh kerana itu, patung-patung yang disusun rapi di dinding itu  dengan lampu-lampu yang menerangi bahagian gelap di rumah itu, telah memadai untuk  merasakan suasana sebuah lounge hotel yang ada di negara ini. Tambahan pula, dengan  pemasangan pendingin udara yang banyak, sudah jelas dan melengkapi untuk membuatkan  sebuah rumah yang suasananya seperti hotel.

Bukan sahaja pemilihan dinding dan lantai untuk menampakkan suasana hotel itu, tetapi  pemilihan lampu LED atau lampu neon, yang diletakkan di tangga dan juga lantai yang  berdekatan dengan tangga. Penggunaan lampu ini dapat menyinarikan kawasan gelap atau  malap yang berada di dalam rumah tersebut. Justeru, tidak semua kawasan di dalam rumah ini,  adalah malap tetapi ada juga yang cerah dan mendapat sinaran matahari. Kita boleh lihat,  pemilik rumah ini, membuat keputusan untuk menampakkan keceriaan di bahagian ruang tamu  rumahnya kerana di ruang tamu seharusnya kelihatan selalu cerah supaya tetamu sentiasa  merasa selamat jika datang ke rumahnya. Bak kata orang, rumah gelap memberi ketenangan,  rumah yang cerah, memberi keselamatan.

Secara kesimpulan yang saya dapat lihat dan memberi, adalah pemilik rumah ini  kebanyakkannya suka dengan konsep rumah yang berkaca kerana banyak corak marble yang  terdapat didalam rumah tersebut. Tidak lupa juga, pemilik rumah ini banyak menggunakana  elemen-elemen yang daapt mewujudkan suasana seperti berada di hotel dan kerana itu, rumah  biasa seperti itu, menjadi luar biasa.

Interior Design: Nu Infinity

Projek: The Light House